ভার্মন্ট

**ভার্মন্ট** (ইংরেজি:Vermont) () হলো নিউ ইংল্যান্ড অঞ্চলে অবস্থিত উত্তর-পূর্ব মার্কিন যুক্তরাষ্ট্রের একটি সমৃদ্ধ অঙ্গরাজ্য। ভার্মন্ট দক্ষিণ দিকে ম্যাসাচুসেটস অঙ্গরাজ্য, পূর্বে নিউ হ্যাম্পশায়ার এবং পশ্চিমে নিউ ইয়র্ক এবং উত্তরে কানাডার কুইবেক প্রদেশ দ্বারা পরিবেষ্টিত। ১৭৯১ সালে যুক্তরাষ্ট্রীয় ইউনিয়নে ১৪তম অঙ্গরাজ্য হিসেবে সংযুক্ত হওয়ার পর এটি নিউ ইংল্যান্ড অঞ্চলের একমাত্র অঙ্গরাজ্য যার আটলান্টিক মহাসাগরের সাথে জলসীমানা নেই। ২০২০ সালের মার্কিন যুক্তরাষ্ট্রের জনশুমারী অনুযায়ী এর জনসংখ্যা ৬৪৩,৫০৩ জন। ওয়াইয়োমিঙের পর ভার্মন্ট হলো মার্কিন যুক্তরাষ্ট্রের দ্বিতীয় সর্বনিম্ন জনসংখ্যার অঙ্গরাজ্য। এছাড়া, আয়তন অনুযায়ী এটি যুক্তরাষ্ট্রের ষষ্ঠ ক্ষুদ্রতম অঙ্গরাজ্য। ভার্মন্টের রাজধানী মন্টপিলিয়ার হলো অন্যতম সবচেয়ে কম জনসংখ্যার অঙ্গরাজ্যের রাজধানী। অন্যদিকে এর সবচেয়ে জনবহুল শহর বার্লিংটন, একটি রাজ্যের আয়তনের দিক দিয়ে বৃহত্তম শহর হলেও এটি সবচেয়ে কম জনবহুল শহর। প্রায় ১২,০০০ বছর আগে আদিবাসীরা এই এলাকায় বসবাস শুরু করে। শক্তিশালী *অ্যালগনকুইয়ান*-ভাষী এবিনাকি উপজাতি এবং ইরোকুইয়ান-ভাষী *মোহাক উপজাতি* ইউরোপীয় অনুপ্রবেশের সময় এই রাজ্যে সক্রিয় ছিল। সপ্তদশ শতকের দিকে এই এলাকাকে ফরাসি উপনিবেশবাদীরা বৃহত্তর ফ্রান্স রাজ্যের অন্তর্গত নব্য ফ্রান্স অঞ্চলের এলাকা হিসেবে ঘোষণা করে।

গ্রেট ব্রিটেন রাজ্য আটলান্টিক উপকূল বরাবর দক্ষিণ দিকে উপনিবেশ স্থাপন করলে, ফ্রান্স এবং ইংল্যান্ড জাতিগোষ্ঠীর মধ্যে, ইউরোপের পাশাপাশি উত্তর আমেরিকাতেও সাম্রাজ্য স্থাপন ও শ্রেষ্ঠত্বের লড়াই শুরু হয়। ১৭৬৩ সালে, সাত বছর ব্যাপী যুদ্ধে পরাজিত হওয়ার পর ফ্রান্স, মিসিসিপি নদীর পূর্ব দিকের অঞ্চল গ্রেট ব্রিটেনকে দিয়ে দেয়। পরবর্তীতে, নিকটবর্তী ব্রিটিশ তেরো উপনিবেশগুলো, বিশেষ করে নিউ হ্যাম্পশায়ার এবং নিউ ইয়র্কের প্রদেশগুলো, *কানেকটিকাট নদীর* পশ্চিমে *নিউ হ্যাম্পশায়ার গ্রান্ট* নামে পরিচিত এলাকার পরিমাণ নিয়ে মতদ্বৈততা হয়েছিল, যা বর্তমান ভার্মন্টকে ঘিরে রয়েছে। নিউ ইয়র্কের প্রাদেশিক সরকার এই অঞ্চলে বসতি স্থাপনকারীদের কাছে গ্রান্টে জমি বিক্রি করে দেয়, ফলে নিউ হ্যাম্পশায়ার সরকারের সাথে পূর্বের গ্রান্ট জমির জন্য বিরোধিতার সৃষ্টি হয়। গ্রীন মাউন্টেন বয়েজ মিলিশিয়া বাহিনী আগে থেকে প্রতিষ্ঠিত নিউ হ্যাম্পশায়ারে বসতি স্থাপনকারীদের জমির মালিকানা-স্বত্ব, নিউ ইয়র্ক সরকার কর্তৃক প্রদত্ত নবাগত বসতি স্থাপনকারীদের হাত থেকে রক্ষা করে। অবশেষে, নিউ হ্যাম্পশায়ার গ্রান্ট ভূমিতে বসতি স্থাপনকারীদের একটি দল ১৭৭৭ সালে আমেরিকার স্বাধীনতা যুদ্ধের সময় একটি স্বাধীন রাষ্ট্র হিসেবে ভার্মন্ট প্রজাতন্ত্র প্রতিষ্ঠা করে। অন্যান্য রাজ্যের তুলনায় ভার্মন্ট প্রজাতন্ত্র সর্বপ্রথম *দাসপ্রথা* উচ্ছেদ করে।

উনবিংশ শতকের মধ্যবর্তী সময়ে, ভার্মন্ট ছিল *মার্কিন বিলুপ্তবাদী মনোভাবের* একটি শক্তিশালী উৎস। দক্ষিণের প্রদেশগুলো থেকে আগত তুলা ও *কিং কটনের* উপর অনেকাংশে নির্ভরশীল হয়ে এই অঞ্চলে টেক্সটাইল মিলগুলো বিকাশ লাভ করে। রাজ্যটি মার্কিন যুক্তরাষ্ট্রের গৃহযুদ্ধে অংশগ্রহণের জন্য উল্লেখযোগ্য সংখ্যক সৈন্যদল প্রেরণ করে।

এই অঙ্গরাজ্যের ভূগোল গ্রিন মাউন্টেইনের উপর নির্ভরশীল, যা রাজ্যের মাঝ বরাবর উত্তর থেকে দক্ষিণ পর্যন্ত চলে গেছে। কানেকটিকাট নদী উপত্যকা থেকে পশ্চিমে লেক শ্যাম্পলেইন এবং অন্যান্য উপত্যকা ভূখণ্ডকে আলাদা করে যা এর পূর্ব সীমান্তের বেশিরভাগ অংশকে ঘিরে রয়েছে। এর অধিকাংশ ভূখণ্ড শক্ত কাঠের গাছ, *কনিফার* জাতীয় গাছের বনভূমিতে আচ্ছাদিত এবং অধিকাংশ সমতল জমি কৃষিকাজে ব্যবহৃত হয়। রাজ্যের জলবায়ু উষ্ণ, আর্দ্র গ্রীষ্ম এবং ঠান্ডা ও তুষারময় শীতপ্রধান।

২০১৮ সালের প্রতিবেদন অনুযায়ী, ভার্মন্টের অর্থনীতি ৩৪ বিলিয়ন মার্কিন ডলারের। জিডিপি অনুসারে এটি মার্কিন যুক্তরাষ্ট্রের রাজ্য এবং অঞ্চলগুলোর তালিকার শেষের দিকে থাকলেও মাথাপিছু জিডিপিতে এটি ৩৪তম। ২০০০ সালে, এর রাজ্য আইনসভা সর্বপ্রথম সমকামী দম্পতিদের জন্য নাগরিক ও আইনগত স্বীকৃতি দেয়। ২০১৪ সালের হিসাব অনুযায়ী, মার্কিন মানব উন্নয়ন সূচকে রাজ্যটি ১৪তম স্থানে রয়েছে।

## নামব্যুৎপত্তি
*স্যামুয়েল দ্যা চ্যাম্পলিন* দাবি করেন যে, তিনি ১৬৪৭ সালের মানচিত্রে একটি এলাকা খুঁজে পান যা বর্তমানের লেইক শ্যাম্পলিনের নিকটবর্তী অঞ্চল এবং তিনি এর নাম দেন ‍‍``ভার্ট মন্ট`` (সবুজ পর্বত)। কিন্তু তথ্য-প্রমাণ থেকে জানা যায় যে, ১৭৬০ খ্রিস্টাব্দ নাগাদ এই এলাকায় বসতি স্থাপনকারী ইংরেজগণ সর্বপ্রথম ভার্ট মন্ট শব্দগুলো ব্যবহার করে যা পরবর্তীতে ভার্মন্ট-এ রূপান্তরিত হয়। ১৭৭৭ খ্রিস্টাব্দে বিপ্লবী থমাস ইয়ং লিখিতভাবে *টু দ্যা ইনহিবিট্যান্টস্ অফ ভার্মন্ট, অ্যা ফ্রি অ্যান্ড ইনডিপেন্ডেন্ট স্টেট* ঘোষণার মাধ্যমে ব্যাপকভাবে ভার্মন্ট শব্দের প্রচলন করেন।
## ইতিহাস

### আদি আমেরিকান
৮৫০০ থেকে ৭০০০ খ্রিস্টপূর্বাব্দের মধ্যে, শ্যাম্পলেইন  সাগর গঠনের সময়, আদিবাসী আমেরিকানরা বসবাসের সূত্রপাত করে এবং শিকার করে জীবনধারণ করত, সে অঞ্চলটি হলো বর্তমানে ভার্মন্ট রাজ্য। প্রত্নতাত্ত্বিক যুগে বিশেষতঃ খ্রিস্টপূর্ব ৮ম শতক থেকে ১০০০ অব্দ পর্যন্ত, আদিবাসী আমেরিকানরা বছরব্যাপী জীবিকার প্রয়োজনে এই এলাকায় ঘুরে বেড়াত।  খ্রিস্টপূর্ব ১০০০ অব্দ থেকে ১৬০০ খ্রিস্টাব্দ পর্যন্ত, উডল্যান্ডের সময়কালে, তারা গ্রাম ব্যবস্থার উন্নয়ন এবং বাণিজ্য ও যোগাযোগ ব্যবস্থার অগ্রগতি সাধন করে। তারা সিরামিক শিল্পের বিকাশ তীর-ধনুক প্রযুক্তির বিকাশ সাধন করে। ১৫০০ খ্রিস্টাব্দ নাগাদ তাদের জনসংখ্যা প্রায় ১০০০০ জন ছিল বলে বিশেষজ্ঞগণ অনুমান করেন।

ঔপনিবেশিক সময়ে, এই অঞ্চলে *সোকোকি* বা মিসিসকোইস নামে এবিনাকি উপজাতি বসবাস করত। পরবর্তীতে, তাদেরকে আক্রমণ এবং পরাজিত করে ফরাসি উপনিবেশ স্থাপনকারীরা তা দখল করে নেয় এবং ফরাসি উপনিবেশ স্থাপন করে। তখন রাজ্যের পূর্বাঞ্চলে *এন্ড্রোসকগিন* এবং *পেনাকোক* আদিবাসীরা বসবাস করত।

পশ্চিমে, মিসিসকোই মোহাকরা, ইরোকোয়ান মোহাকের সাথে বসতি স্থাপনের জন্য লড়াই করে কিন্তু এই অঞ্চলের বৃহৎ এলাকায়  অ্যালগনকুইন মোহিকান জনগণ বসবাস করত। *কিং ফিলিফ যুদ্ধের সময়* বহু উপজাতি গোষ্ঠী নিজেরা একত্রিত হয়ে **ওয়াবানাকি কনফেডারেসি** গঠন করে। ইংরেজ ঔপনিবেশিকরা  যুদ্ধে বেঁচে থাকা এবিনাকি উপজাতিদের অধিকাংশকে পরাজিত করে ও এই অঞ্চল থেকে তাড়িয়ে দেয়। 
### ঔপনিবেশিক সময়ে

অনুমান করা হয়, প্রথম ইউরোপীয়, ফরাসি আবিষ্কারক জাক কার্টিয়ার সর্বপ্রথম ১৫৩৫ সালে ভার্মন্ট আবিষ্কার করেন এবং এখানে আসেন। ১৬০৯ সালের ৩০ জুলাই তারিখে ফরাসি অভিযাত্রী স্যামুয়েল দ্য়া শ্য়াম্পলাইন এই অঞ্চলটিকে  নিউ ফ্রান্সের  অংশ হিসেবে দাবি করেন। ১৬৬৬ সালে, ফরাসি বসতি স্থাপনকারীরা ভার্মন্টে প্রথম ইউরোপীয় বসতি, *আইল লা মাট*-এ ফোর্ট সেন্ট অ্যান নামে একটি দুর্গ নির্মাণ করেন। ১৬৩৮ সালে ‍"ভয়ংকর" নিউ হ্যাম্পশায়ার ভূমিকম্প সেইন্ট লরেন্সে উৎপন্ন হয়ে পুরো নিউ ইংল্যান্ড জুড়ে ব্যাপক আঘাত হানে। এটি ছিল ভার্মন্টে সংঘটিত হওয়া প্রথম ভূমিকম্প। ১৬৯০ সালে, আলবেনি থেকে আগত ডাচ-ব্রিটিশ বসতি স্থাপনকারীদের একটি দল চিমনি পয়েন্টে একটি বসতি ও বাণিজ্য খুঁটি স্থাপন করে যা ছিল বর্তমানের অ্যাডিসন থেকে মাত্র ৮ মাইল বা ১৩ কিমি পশ্চিমে। ১৭২৪ সালে ডামার যুদ্ধের সময় ফোর্ট ডামার (ডামার দুর্গ) নির্মাণের মাধ্য়মে এখানে প্রথম স্থায়ী ইংরেজ বসতি স্থাপিত হয়। মূলত, ডামারস্টোন এবং ব্রাটলবোরো-র নিকটে স্থাপিত বসতি  রক্ষার উদ্দেশ্যে এখানে এটি নির্মাণ করা হয়। ১৭৩১ থেকে ১৭৩৪ সাল পর্যন্ত, ফরাসিরা *সেন্ট ফ্রেডেরিক ফোর্ট* নামে দুর্গ নির্মাণ করে, যা তাদেরকে লেক শ্যাম্পলেইন উপত্যকায় নিউ ফ্রান্স-ভার্মন্ট সীমান্ত অঞ্চলের উপর নিয়ন্ত্রণ প্রতিষ্ঠায় সাহায্য করে। ১৭৫৪ সালে ফরাসি-ইন্ডিয়ান যুদ্ধে সূত্রপাত হলে, উত্তর আমেরিকার ফ্রন্টে ফরাসি এবং ইংরেজদের মধ্যে সাত বছর ব্যাপী যুদ্ধও ব্যাপক আকারে ছড়িয়ে পড়ে। ফরাসিরা ১৭৫৫ সালে ফোর্ট ক্য়ারোলান নামে দুর্গ নির্মাণ করে, যা বর্তমানের নিউ ইর্য়কের, টাইকোন্ডারোগাতে অবস্থিত ফোর্ট টাইকোন্ডারোগা দুর্গ। ১৭৫৫ থেকে ১৭৫৮ সাল পর্যন্ত ব্রিটিশরা এই দুর্গ দখল করতে ব্যর্থ হয়। তবে, ১৭৫৯ সালে স্যার জেফরি অ্যামহার্স্টের নেতৃত্বে ১২০০০ ব্রিটিশ নিয়মিত এবং প্রাদেশিক সৈন্যদের একটি সম্মিলিত বাহিনী টাইকোন্ডারোগার যুদ্ধে সেইন্ট ক্যারোলাইন দুর্গ দখল করে নেয়। এতে ফরাসিরা সেইন্ট ফ্রেডরিক দুর্গ পরিত্যাগ করে চলে যায়। অ্যামহার্স্ট ফোর্ট সেন্ট ফ্রেডেরিক দুর্গের ধ্বংসাবশেষের পাশে ফোর্ট ক্রাউন পয়েন্ট নামে দুর্গ নির্মাণ করেন এবং এই এলাকাটির উপর ব্রিটিশদের নিয়ন্ত্রণ প্রতিষ্ঠা করেন।  
ফরাসি ও ইন্ডিয়ানদের যুদ্ধে ফ্রান্সের পরাজয়ের পর, ১৭৬৩ সালের প্যারিস চুক্তির মাধ্যমে ফরাসিরা মিসিসিপি নদীর পূর্বাংশের ভূমির নিয়ন্ত্রণ ব্রিটিশদের হাতে ন্যস্ত করে। ব্রিটিশ রাজ আদি আমেরিকান ভূমিতে দখল নিষিদ্ধ করার জন্য অ্যাপলাচ্য়ান পর্বতের পূর্বের জমিগুলোতে ঔপনিবেশিক বসতি সীমাবদ্ধ রাখার চেষ্টা করে। একটি জ্য়াগড লাইন বরাবর লেইক জর্জের কাছে ফোর্ট উইলিয়াম দুর্গ থেকে বাঁকানো পথে উত্তর-পূর্ব দিকে লেইক মেমফ্রেমাগগ হ্রদ পর্যন্ত ভার্মন্ট অঞ্চল প্রায় অর্ধেকে বিভক্ত ছিল। যুদ্ধ শেষ হওয়ার সাথে সাথে, নতুন বসতি স্থাপনকারীরা ভার্মন্টে আসতে থাকে। অবশেষে, ম্যাসাচুসেটস, নিউ হ্যাম্পশায়ার এবং নিউ ইয়র্ক অধিবাসী সবাই এই সীমান্ত এলাকা নিজেদের বলে দাবি করতে থাকে।
১৭৬৪ সালের ২০ জুলাইয়ে, রাজা তৃতীয় জর্জ নিউ হ্যাম্পশায়ার এবং নিউ ইয়র্কের মধ্যে কানেকটিকাট নদীর পশ্চিম তীরে, ম্যাসাচুসেটসের উত্তরে এবং ৪৫ ডিগ্রি উত্তর অক্ষাংশের দক্ষিণে সীমানা স্থাপন করে দেন। নিউ ইর্য়ক, নিউ হ্য়াম্পশায়ার গ্রান্ট নামে পরিচিত জমির (নিউ হ্যাম্পশায়ারের গভর্নর বেনিং ওয়েন্টওয়ার্থের কর্তৃক বিক্রি করা গ্রান্ট জমিতে নির্মিত শহরগুলো) স্বীকৃতি দিতে অসম্মত হয়। এতে নিউ হ্য়াম্পশায়ারের বসতি স্থাপনকারীরা অসন্তুষ্ট হয় এবং নিউ ইয়র্কের বিরোধিতা করে। ১৭৭০ সালে, ইথান অ্যালেন, তার ভাই আইরা ও লেভি, অ্যালেনের চাচাত ভাই সেথ ওয়ার্নার এবং রিমেম্বার ব্যাকার, গ্রিন মাউন্টেন বয়েজ নামে একটি মিলিশিয়া বাহিনী গঠন করে। এই বাহিনী ভার্মন্টে আদি নিউ হ্যাম্পশায়ারের বসতি স্থাপন কারীদের জমি ও স্বার্থ নিউ ইয়র্ক থেকে নতুন আগত বসতি স্থাপনকারীদের হাত থেকে রক্ষা করে।
১৭৭৫ সালে, আমেরিকার স্বাধীনতা যুদ্ধ আরম্ভ হলে, বেনেডিক্ট আর্নল্ডের নেতৃত্বে গ্রিন মাউন্টেন বয়েজ কানেকটিকাটের একটি বাহিনীকে টাইকোন্ডারোগায় ব্রিটিশ দুর্গ দখলে সহায়তা করে। পরবর্তীতে, ফিলাডেলফিয়ার কন্টিনেন্টাল কংগ্রেস নিউইয়র্কের স্বাধীনতা সংগ্রামী কংগ্রেসকে, কন্টিনেন্টাল আর্মির রেঞ্জার রেজিমেন্ট হিসাবে অ্যালেনের মিলিশিয়া বাহিনীকে অর্থ ও অস্ত্র-শস্ত্র প্রদান করার নির্দেশ দেয়। নিউ ইয়র্কের স্বাধীনতা সংগ্রামীরা এই নির্দেশ পালন করে। সেথ ওয়ার্নার, এই রেজিমেন্ট পরিচালনার দায়িত্ব প্রাপ্ত হন। পরে, ইথান অ্যালেন নর্দান নিউ ইয়র্কের স্কাইলারস আর্মিতে কর্নেল পদে নিয়োজিত ছিলেন।

### সার্বভৌমত্ব লাভ

১৫ জানুয়ারি, ১৭৭৭ সালে, নিউ হ্যাম্পশায়ার গ্রান্টসের জনপ্রতিনিধিরা ভার্মন্টের স্বাধীনতা ঘোষণা করে। স্বাধীনতা ঘোষণার প্রথম ছয় মাসে, এটিকে রিপাবলিক অফ নিউ কানেকটিকাট বা নিউ কানেকটিকাট প্রজাতন্ত্র বলা হত। ১৭৭৭ সালের ২ জুন তারিখে, ৭২ জন ডেলিগেটস দ্বিতীয় সম্মেলনে মিলিত হন এবং সর্বসম্মতিক্রমে এই অঙ্গরাজ্যের নাম ‍‍‍‍‍"ভার্মন্ট" ঘোষণা করেন। এটি সম্ভব হয়েছে, ইথান অ্যালেনের একজন পেনসিলভানিয়ান বন্ধু ডক্টর টমাস ইয়াং এর পরামর্শে। তিনি তাদেরকে, নবগঠিত এবং স্বাধীনতাপ্রাপ্ত মার্কিন যুক্তরাষ্ট্রের ইউনিয়নে ১৪তম অঙ্গরাজ্য হিসেবে ভার্মন্টকে যুক্ত করার পরামর্শও প্রদান করেন। ৪ জুলাই তারিখে, তারা উইন্ডসর ট্যাভার্নে ভার্মন্টের সংবিধানের খসড়া তৈরি কাজ সম্পন্ন করে এবং ৮ জুলাই তারিখে এটি গ্রহণ করে। এটি ছিল উত্তর আমেরিকার প্রথম লিখিত সংবিধান যা প্রাপ্তবয়স্ক নরনারীর দাসত্বকে নিষিদ্ধ করেছে, ঘোষণা করেছে যে, *পুরুষ দাসরা ২১ বছর বয়সে এবং মহিলা দাসীরা ১৮ বছর বয়সে মুক্তি পাবে*। এটি সর্বজনীন প্রাপ্তবয়স্ক পুরুষদের ভোটাধিকার এবং সরকারি স্কুলগুলোতে প্রয়োজনীয় শিক্ষা ও অন্যান্য সহায়তা লাভের অধিকার প্রদান করে। এটি ১৭৭৭ থেকে ১৭৮৬ সাল পর্যন্ত কার্যকর ছিল।

### মার্কিন স্বাধীনতা যুদ্ধের সময়

১৬ আগস্ট, ১৭৭৭ সালে বেনিংটনের যুদ্ধ সংঘটিত হয়। এটি ভার্মন্ট রাজ্য এবং মার্কিন যুক্তরাষ্ট্রের ইতিহাসে একটি গুরুত্বপূর্ণ ঘটনা। জেনারেল জন স্টার্কের নেতৃত্বে একটি সম্মিলিত আমেরিকান বাহিনী বেনিংটন থেকে সীমান্তের ওপারে নিউইয়র্কের হুসিকের হেসিয়ান কলামে আক্রমণ করে। জেনারেল জন স্টার্কের নেতৃত্বে একটি যৌথ আমেরিকান সেনাবাহিনী বেনিংটন থেকে সীমান্তের ওপারে নিউইয়র্কের হুসিকের হেশ্যান কলামে আক্রমণ করে। এটি কার্যত হত্যা বা বন্দীত্বের মাধ্যমে সমগ্র হেশ্যানকে বিচ্ছিন্ন করে। জেনারেল বারগোয়েন কখনোই এই ক্ষতিকে পুনরুদ্ধার করতে পারে নি এবং শেষ পর্যন্ত সেই বছরের ১৭ অক্টোবরে নিউইয়র্কের সেরাটোগায় তার ৬০০০ জন ব্রিটিশ সেনাবাহিনীর অবশিষ্টাংশসহ আত্মসমর্পণ করে। বেনিংটন এবং সেরাটোগার যুদ্ধ একইসাথে আমেরিকার স্বাধীনতা যুদ্ধের টার্নিং পয়েন্ট হিসেবে স্বীকৃত কারণ এটি ছিল শক্তিশালী ব্রিটিশ সেনাবাহিনীর প্রথম বড় পরাজয়। যুদ্ধে জয় লাভের এই দিনটি এখনো ভার্মন্টে যথাযোগ্য মর্যাদা পালিত হয় এবং এই দিনে ভার্মন্টে সাধারণ ছুটি থাকে।
১৭৭৭ সালের ৭ জুলাইয়ে সংঘটিত হাবার্টনের যুদ্ধ ছিল ভার্মন্টের বর্তমান সীমানার মধ্যে সংঘটিত একমাত্র স্বাধীনতা যুদ্ধ। যদিও সম্মিলিত আমেরিকান মুক্তিবাহিনীর তেমন আধুনিক অস্ত্র-শস্ত্র বা প্রযুক্তি ছিল না তবুও তারা, ব্রিটিশ সেনাবাহিনীকে এমনভাবে ক্ষতিগ্রস্ত ও পরাজিত করেছিল যে, তারা আমেরিকানদেরকে কোনোভাবেই ফোর্ট টাইকোন্ডারোগা থেকে পশ্চাদপসরণ করতে পারে নি।

### যুক্তরাষ্ট্রীয় ইউনিয়নে যোগদান

ভার্মন্ট ১৪ বছর ধরে পূর্বাঞ্চলীয় শহর উইন্ডসরে অবস্থিত একটি সার্বভৌম সত্তা হিসেবে স্বায়ত্তশাসন অব্যাহত রাখে। ভার্মন্ট স্বাধীন রাজ্য হিসেবে ১৭৮৫ থেকে ১৭৮৮ সাল পর্যন্ত নিজস্ব মুদ্রা ছাপানো ও প্রচলন করে এবং একটি জাতীয় ডাক পরিষেবা পরিচালনা করে। টমাস চিটেনডেন ১৭৭৮-৮৯ এবং ১৭৯০-৯১ সালে ভার্মন্টের গভর্নর ছিলেন।
যেহেতু, নিউইয়র্ক রাজ্য একটি বিতর্কিত দাবি জাহির করে চলেছে যে, ভার্মন্ট নিউইয়র্কের একটি অংশ ছিল, সেহেতু, নিউইয়র্কের আইনসভা সম্মত না হওয়া পর্যন্ত সংবিধানের ধারা ৪, অনুচ্ছেদ ৩ অনুযায়ী ভার্মন্টকে ইউনিয়নে অন্তর্ভুক্ত করা যাবে না। ৬ মার্চ, ১৭৯০ সালে, আইনসভা দুটি রাজ্যের মধ্যে সুনির্দিষ্ট সীমানা নিয়ে একটি আলোচনার মাধ্যমে চুক্তির ভিত্তিতে তার সম্মতিপত্র তৈরি করে। যখন নিউইয়র্ক এবং ভার্মন্টের কমিশনারগণ সীমানা নির্ধারণের জন্য মিলিত হন, তখন ভার্মন্টের প্রতিনিধিরা, নিউ ইয়র্কবাসীদের সাথে সম্পত্তির মালিকানার বিরোধ নিষ্পত্তি করার জন্য ফেডারেল আদালতে আপিল করেন। ১৭৯০ সালের অক্টোবরে, আলোচনা সফলভাবে একটি চুক্তির মাধ্যমে সমাপ্ত হয় যে, ভার্মন্ট $৩০০০০ মার্কিন ডলার প্রদান করবে নিউ ইয়র্কবাসীদেরকে যারা নিউইয়র্কের জমির স্বত্বের অধীনে ভার্মন্টে জমি দাবি করেছিল। ১৭৯১ সালের জানুয়ারিতে, ভার্মন্টের একটি কনভেনশন, ফেডারেল ইউনিয়নের একটি অঙ্গরাজ্য হওয়ার জন্য কংগ্রেসের কাছে আবেদন করে, যা ১০৫–৪ ভোটে পাশ হয়। কংগ্রেস ১৮ ফেব্রুয়ারি, ১৭৯১ সালে সংবিধান অনুযায়ী ভার্মন্টকে ৪ মার্চ, ১৭৯১ তারিখে ১৪তম রাজ্য হিসাবে ইউনিয়নে অন্তর্ভুক্ত করে এবং মার্কিন যুক্তরাষ্ট্রে অঙ্গরাজ্য় হিসেবে স্বীকৃতি দেয়। ভার্মন্ট হলো মূল ১৩টি রাজ্যের পরে ইউনিয়নে যুক্ত হওয়া প্রথম অঙ্গরাজ্য। 
১৭৮৬ সালের সংশোধিত সংবিধান, যা ভার্মন্টের ইউনিয়নে যুক্ত হওয়ার দুই বছর পর১৭৯৩ সাল পর্যন্ত কার্যকর ছিল। এটি ক্ষমতার একটি বৃহত্তর বিভাজন সুযোগ দেয়। 
১৮৫৮ সালের ২৫ নভেম্বর "রাজ্যের সকল ব্যক্তির স্বাধীনতা সুরক্ষিত করার জন্য" আইনের মাধ্যমে দাসপ্রথা আনুষ্ঠানিকভাবে নিষিদ্ধ করা হয়। যা ছিল আমেরিকার গৃহযুদ্ধের তিন বছরেরও কম সময়ের আগে। ভার্মন্টাররা পালিয়ে আসা ক্রীতদাসদেরকে বেশ কয়েকটি স্থানে আশ্রয় দেয়, কানাডায় পালিয়ে যেতে সহায়তা করে, যাকে আন্ডারগ্রাউন্ড রেলরোড বলা হয়।

### মার্কিন যুক্তরাষ্ট্রের গৃহযুদ্ধের সময়

 ১৮৫০ দশকের মধ্যকালীন সময় থেকে, কিছু ভার্মন্টার দাসপ্রথা বিরোধিতাকারী হয়ে ওঠে, তারা আগে দক্ষিণেও দাসপ্রথা নিরসন করার জন্য কাজ করে। দাসপ্রথাবিরোধী থেডিউস স্টিভেনস ভার্মন্টে জন্মগ্রহণ করে এবং পরে কংগ্রেসে পেনসিলভানিয়ার একটি জেলার প্রতিনিধি হয়। তিনি একজন জাতীয় নেতা হিসেবে নিজেকে গড়ে তোলেন এবং পরবর্তীতে আমেরিকার গৃহযুদ্ধের পরে রক্ষণশীল রিপাবলিকান হিসেবে নিজের লক্ষ্য উন্নীত করেন। যখন হুইগ পার্টি সংকুচিত ও পরাজিত হয়, এবং রিপাবলিকান পার্টির আবির্ভাব ঘটে, ভার্মন্ট রিপাবলিকান প্রার্থীদের সমর্থন করে। ১৮৬০ সালের নির্বাচনে, এটি আব্রাহাম লিংকনকে সর্বাধিক ভোট দেয়, যা লিংকনকে যেকোনো রাজ্যের চেয়ে সবচেয়ে বড় ব্যবধানে জয়লাভে সহায়তা করে। আমেরিকার গৃহযুদ্ধের সময়, ভার্মন্ট ৩৩,২৮৮ জন পুরুষকে মার্কিন যুক্তরাষ্ট্রের সেনাবাহিনীতে পাঠায়। এর মধ্যে ১৫ শতাংশেরও বেশি বা প্রায় ৫২২৪ জন ভার্মন্টার যুদ্ধে শহীদ হয়। ১৮৬৪ সালের অক্টোবরে যুদ্ধের সর্ব উত্তরের ভূমিতে সেন্ট আল ব্যানসে আক্রমণ সংঘটিত হয়। ২১ কনফেডারেট এজেন্ট তিনটি সেন্ট আলব্যানস ব্যাংক লুট করে। একটি কনফেডারেট বাহিনী হামলাকারীদের কানাডায় তাড়া করে এবং তাদের বেশ কয়েকজনকে বন্দী করে। তারা বন্দিদের কানাডার কর্মকর্তাদের হাতে তুলে দেয়। পরে, কানাডা ব্যাংকগুলোকে ফেরত দেয়, মুক্তি দেয় এবং পরে কিছু অপরাধীকে শাস্তি দেওয়াট উদ্দেশ্য পুনরায় গ্রেফতার করে।

### পোস্টবেলাম যুগ থেকে বর্তমান সময়
#### জনসংখ্যা পরিবর্তন এবং ২০ শতকে ইউজেনিক্সের উত্থান
যেহেতু ইংরেজি ভাষাভাষীরা ভার্মন্টে জনসংখ্যার উপর আধিপত্য বিস্তার করতে শুরু করে, তারা অনেক জাতিগত ফরাসি অধিবাসীদের নাম ইংরেজিতে রূপান্তরিত করে এবং প্রায়শই ফরাসিদের প্রতি বৈষম্যমূলক আচরণ করতে শুরু করে। বিংশ শতকের মধ্যবর্তী সময়ে, ফরাসি অধিবাসীদে বংশধররা তাদের ফরাসি নাম, বিশেষ করে উপাধিসমূহ পুনরুদ্ধার করতে শুরু করে।
উনবিংশ শতকের মধ্যবর্তী সময় থেকে, ভার্মন্টের শিল্পগুলো অগণিত *আইরিশ*, *স্কটস-আইরিশ* এবং *ইতালীয় অভিবাসীদের* আকৃষ্ট করে, যা অধিকাংশ ইংরেজ এবং কিছু ফরাসি-কানাডীয় বংশের অভিবাসী এখানে চলে আসে। অনেক অভিবাসী বারেতে চলে আসে। এখানে পুরুষরা গ্রানাইট পাথর কাটার কাজ করত, যার একটি জাতীয় বাজার ছিল। ভার্মন্টের গ্রানাইট পাথর অন্য অনেক রাজ্যের প্রধান গণভবনগুলোতে বিবিধ কাজে ব্যবহৃত হত।
এই সময়ের মধ্যে, অনেক ইতালীয় এবং স্কটিশ নারী বোর্ডিং হাউস পরিচালনা করত এবং অর্জিত অর্থ দিয়ে তাদের পরিবারের আয়ে সাহায্য করত। এই ধরনের বোর্ডিং সুবিধা নতুন অভিবাসীদের ভার্মন্টে বসবাস করতে এবং নতুন সংস্কৃতি শিখতে সাহায্য করে। ১৮৯০ সাল এবং ১৯০০ সালের মধ্যে ইউরোপীয় অভিবাসীদের সংখ্যা শীর্ষে বা সর্বোচ্চ পর্যায়ে পৌঁছে। সাধারণত, অভিবাসীরা তাদের নিজস্ব ভাষার এবং জাতিসত্তার লোকদের বাস করত, তবে কখনো কখনো তারা অন্যদের সাথেও বসবাস করত।
ধীরে ধীরে নতুন অভিবাসীরা রাজ্যের অধিবাসীদের সাথে মিশে যায়। অস্থির সময় বিভাজন জাগিয়ে তোলে। ২০ শতকের গোড়ার দিকে, ভার্মন্টের কিছু অধিবাসী শঙ্কিত হয়ে পড়ে এবং তারা মনে করে যে, তারা গ্রামে আর ভালো নেই। তাই কিছু অধিবাসী ফার্মিং এবং কৃষিকাজ ছেড়ে শহরে চলে যায় এবং অন্যরা পরিবর্তিত আর্থসামাজিক মানিয়ে নিতে অসমর্থ হয়ে পরে। অধিকন্তু, ফরাসি-কানাডীয় অভিবাসী জনস্রোতের প্রবাহে এবং আইরিশ ও ইতালীয় ক্যাথলিক জনসংখ্যা বৃদ্ধির ফলে মূল অ্য়াংলো আমেরিকানরা নিজেদের জনসংখ্যা কমে যাওয়ার আশঙ্কায় শঙ্কিত হয়। ঔপনিবেশিক অতীত আচরণের উপর ভিত্তি করে কিছু ইয়াংকি অধিবাসী বিবেচনা করে যে, ফরাসি-কানাডীয়রা আদিবাসী আমেরিকীয়দের সাথে ঘন ঘন আন্তঃজাতি বিবাহ করেছে। 
ঐ যুগে সামাজিক ডারউইনবাদ ধারণা দ্বারা প্রভাবিত হয়ে, ভার্মন্টের কিছু নেতা ইউজেনিক্স মতবাদ প্রচার করেন। ইউজেনিক্স হলো এমন ধারণা যে, অযোগ্য বা ত্রুটিপূর্ণ হিসেবে শ্রেণিবদ্ধ নির্দিষ্ট সদস্যদের বিবাহ এবং প্রজনন সীমিত করে জনসংখ্যা পরিচালনা এবং উন্নত করা। অনুপযুক্ত বলে বিবেচিত ব্যক্তিদের বিবাহ সীমাবদ্ধ করতে তারা একটি বিবাহ আইন পাস করে। ১৯১৫ সালে, ব্র্যান্ডন স্টেট স্কুল খোলা হয়, যা প্রজননের জন্য অযোগ্য বলে বিবেচিত ব্যক্তিদের পৃথকীকরণ এবং নিয়ন্ত্রণ সম্পর্কিত প্রচেষ্টার সূচনা করে।
এই অঙ্গরাজ্য শিশুদের কল্যাণের উন্নতির প্রচেষ্টা এবং মানসিকভাবে অসুস্থ বা অক্ষমদের থাকার জন্য অন্যান্য বিভিন্ন প্রতিষ্ঠান স্থাপন করে। ১৯২৫ থেকে ১৯২৮ সাল পর্যন্ত ভার্মন্টের *ইউজেনিক্স সার্ভে অফ ভার্মন্ট* গবেষণা পরিচালনা করে এবং পরিবারগুলোর ইতিহাস লিপিবদ্ধ করে। এই গবেষণা পরিবারগুলো অধঃপতিত বা নির্ভরশীল ছিল কী না তা যাচাই করে। এটি জনসাধারণকে শিক্ষিত ও সচেতন করার চেষ্টা করে যে, কেন স্বেচ্ছায় নির্বীজন সহ বিধিনিষেধমূলক ব্যবস্থাগুলো ভালো এবং কাম্য। তবে, বর্তমান ইতিহাসবিদদের পর্যালোচনায় দেখা যায় যে, ফলাফলগুলো সামাজিকভাবে কুসংস্কারপূর্ণ ছিল, কারণ সমীক্ষাগুলো ফরাসি কানাডিয়ান, এবেনাকি এবং প্রতিবন্ধী সহ দরিদ্র এবং ভোটাধিকার বঞ্চিত সংখ্যালঘুদের লক্ষ্য করে পরিচালিত হতো।
১৯৩১ সালে, ভার্মন্ট ২৯তম রাজ্য হিসেবে ইউজেনিক্স আইন পাস করে। অন্যান্য রাজ্যের মতো ভার্মন্ট, জরিপের মাধ্যমে অনুপযুক্ত বা অযোগ্য বলে চিহ্নিত এমন প্রাতিষ্ঠানিক এবং ব্যক্তিক পর্যায়ে কিছু রোগীকে নির্বীজন করে। এর জন্য নামমাত্র রোগীদের বা তাদের অভিভাবকদের কাছ থেকে অনুমতি নেওয়া হতো, ফলত এই কার্যক্রম জোরজবরদস্তির মাধ্যমে করা হতো বলে অভিযুক্ত হয়। দুই-তৃতীয়াংশ বন্ধ্যাকরণ করা হয় নারীদেরকে এবং অন্যান্যদেরকে যারা দরিদ্র, অবিবাহিত, বেশি সন্তানের মায়েদের। রাজ্যের বিভিন্ন প্রতিষ্ঠানে এবং হাসপাতালে অস্ত্রোপচার সঞ্চালিত হতো এবং বলা হতো রোগীদের কল্যাণে তা করা হচ্ছে। নির্বীজনের সংখ্যা কত তা নিয়ে মতভেদ রয়েছে; বেশিরভাগই ১৯৩১ থেকে ১৯৪১ সালের মধ্যে সম্পন্ন করা হয়, কিন্তু এই ধরনের পদ্ধতিগুলো ১৯৭০ সালের শেষের দিকে রেকর্ড করা হয়।
 
#### রাজনৈতিক পটপরিবর্তন
জাতীয় সংবিধানে যুক্ত হওয়ার কয়েক দশক আগে থেকে ভার্মন্ট নারীদের ভোটাধিকার অনুমোদন এবং প্রদান করে। ১৮৮০ সালের ১৮ ডিসেম্বরের নির্বাচনে নারীদের প্রথম সীমিত পর্যায়ে ভোটাধিকার প্রদানের অনুমতি দেওয়া হয়। তাদেরকে প্রথমে শহরের নির্বাচনে ভোট দেওয়ার অনুমতি দেওয়া হয় এবং পরে রাজ্যের আইনসভা নির্বাচনে ভোটাধিকার প্রদানের অনুমতি দেওয়া হয়।
১৯৬৪ সালে, মার্কিন সুপ্রিম কোর্টের রেনল্ডস বনাম সিমস মামলার রায়ের সিদ্ধান্ত অনুযায়ী, সকল রাজ্যে "এক ব্যক্তি, একটি ভোট" ভোটাধিকার পুনর্বিন্যাস করা হয়। দেখা গেছে যে, ঘনবসতিপূর্ণ এবং শিল্পায়ন এবং শহুরে এলাকার বিকাশের পরেও অনেক রাজ্য আইনসভা পুনর্বিন্যাসকৃত হয় নি এবং গ্রামীণ স্বার্থের দ্বারা অন্যায়ভাবে প্রভাবিত হয়েছে।
অধিকন্তু, দেখা গেছে যে, অনেক রাজ্যের আইনসভায় ভৌগোলিক অবস্থার কারণেই একটি উচ্চ কক্ষ রয়েছে, যেমন: কাউন্টি। এটি গ্রামীণ এবং স্বল্প জনবহুল কাউন্টিতে অসম ক্ষমতা প্রদান করে। আদালত রুল জারি করে যে, ভৌগোলিক কারণে উচ্চ কক্ষের কোনো কাঠামোগত ভিত্তি নেই। ফলে, ভার্মন্ট এবং অন্যান্য প্রভাবিত রাজ্যে রাজনৈতিক ভাগে বড় ধরনের পরিবর্তন ঘটে।
এই রুলিং-এর কারণে প্রতিটি জনশুমারির পরে জেলাগুলোকে পুনর্মূল্যায়ন করা হতো এবং ভূগোলের ভিত্তিতে নয় বরং মোটামুটি জনসংখ্যার ভিত্তিতে জেলাগুলো পুনর্মূল্যায়ন করতে হবে। পুনর্মূল্যায়নের কারণে, শহুরে এলাকার অধিবাসীরা প্রতিটি রাজ্যের উভয় কক্ষের বন্টনের সমান অংশ লাভ করে। ১৯ শতকের প্রারম্ভে, ভার্মন্ট এবং উত্তরের কিছু অঙ্গরাজ্যে এবং বেশ কয়েকটি দক্ষিণের অঙ্গরাজ্যে দীর্ঘদিন ধরে গ্রামীণ জেলাগুলোর আধিপত্য ছিল।  
২০০০ সালের, জুলাই মাসে, ভার্মন্ট প্রথম রাজ্য হিসেবে *সিভিল ইউনিয়ন* চালু করে।
২০০৯ সালে, প্রথম রাজ্য হিসেবে, ভার্মন্ট সমলিঙ্গের বিবাহকে বৈধতা দেয়। ভার্মন্টের আদালতও এই বিষয়ে কোনো নিষেধাজ্ঞা বা রুলিং জারি করে নি।  
২০০২ সালে, ভার্মন্ট রাজ্য জানায় যে, এবেনাকি জনগণ সপ্তদশ শতকের শেষ দিকে উত্তরে কুইবেকে স্থানান্তরিত হয়; তবে, ২০১১ সালে, ভার্মন্ট রাজ্য এলনু আবেনাকি উপজাতি এবং কুসুক এবেনাকি জাতির নুলহেগান ব্যান্ডকে রাষ্ট্র-স্বীকৃত উপজাতি হিসাবে মনোনীত করে; ২০১২ সালে এটি মিসিসকুইয়ের এবেনাকি উপজাতি এবং *কুস এবেনাকি জাতির কোসেক ঐতিহ্যবাহী ব্যান্ডকে* স্বীকৃতি দেয়। কিন্তু, কোনো ফেডারেল স্বীকৃতি উপজাতি ভার্মন্টে নেই।    ২২শে জানুয়ারী, ২০১৮ সালে, মার্কিন যুক্তরাষ্ট্রের প্রথম অঙ্গরাজ্য় হিসেবে ভার্মন্ট ব্যক্তিপর্যায়ে বিনোদনমূলক ব্যবহারের জন্য গাঁজাকে আইনগতভাবে  বৈধ করে এবং চিকিৎসার উদ্দেশ্যে মারিজুয়ানার ব্যবহারে বৈধতা দেয়া মার্কিন যুক্তরাষ্ট্রের নবম রাজ্য হলো ভার্মন্ট। রিপাবলিকান দলের সদস্য ভার্মন্টের গভর্নর ফিল স্কট এই বিলে স্বাক্ষর করেন।

## ভৌগোলিক অবস্থান

ভার্মন্ট, উত্তর-পূর্ব মার্কিন যুক্তরাষ্ট্রের নিউ ইংল্যান্ড অঞ্চলে অবস্থিত এবং এর আয়তন । এটি আয়তনে মার্কিন যুক্তরাষ্ট্রের ৪৫তম অঙ্গরাজ্য। এটি একমাত্র অঙ্গরাজ্য যেখানে  এর চেয়ে উঁচু কোনো ভবন নেই। এর স্থলভাগ  এবং এর জলভাগ , যা এটিকে স্থলভাগের আয়তনে ৪৩তম এবং জলভাগের আয়তনে ৪৭তম অঙ্গরাজ্য করেছে। আয়তনে এটি এল সালভাডর থেকে বৃহত্তর এবং
হাইতি থেকে ক্ষুদ্রতর। এটি নিউ ইংল্যান্ড অঞ্চলের একমাত্র স্থলবেষ্টিত অঙ্গরাজ্য, এবং এটি সমস্ত স্থলবেষ্টিত রাজ্যগুলোর মধ্যে পূর্ব দিকের এবং আয়তনের দিক থেকে সবচেয়ে ছোট। গ্রিন মাউন্টেইন পর্বতমালা উত্তর-দক্ষিণ বরাবর ভার্মন্টের মধ্যভাগ দিয়ে গেছে। এটি রাজ্যের অধিকাংশ দৈর্ঘ্য অতিক্রম করেছে। এই অঙ্গরাজ্যের দক্ষিণ-পশ্চিম পাশে টাকোনিক পর্বতমালা অবস্থিত। উত্তর-পশ্চিম পাশে, শ্যাম্পলেইন হ্রদের কাছে, উর্বর শ্যাম্পলাইন উপত্যকা। উপত্যকার দক্ষিণে রয়েছে বোমাসিন হ্রদ।

কানেকটিকাট নদীর পশ্চিম তীর নিউ হ্যাম্পশায়ার অঙ্গরাজ্যের সাথে এই রাজ্যের পূর্ব সীমান্ত চিহ্নিত করেছে, যদিও নদীর অধিকাংশই নিউ হ্যাম্পশায়ার টেরিটরির মধ্যে প্রবাহিত হয়। ভার্মন্টের ৪১% সমভূমি কানেকটিকাট নদী উপত্য়কার অংশ।

লেইক শ্যাম্পলেইন হলো মার্কিন যুক্তরাষ্ট্রের ষষ্ঠ- বৃহত্তম স্বাদু পানির জলাশয়, যা রাজ্যের উত্তর-পশ্চিম অংশে নিউ ইয়র্ক থেকে ভার্মন্টকে আলাদা করেছে। উত্তর থেকে দক্ষিণে,দৈর্ঘ্যে ভার্মন্ট । পূর্ব থেকে পশ্চিমে, কানাডা-মার্কিন যুক্তরাষ্ট্রের সীমান্তে এর প্রস্থ ।  ম্যাসাচুসেটস সীমান্তের কাছে সবচেয়ে সংকীর্ণ প্রস্থ । এর গড় প্রস্থ । রাজ্যের ভৌগোলিক কেন্দ্রট ওয়াশিংটন কাউন্টির রক্সব্যারি থেকে প্রায়  পূর্বে। ভার্মন্ট এবং কানাডার মধ্যে পনেরটি মার্কিন ফেডারেল সীমান্ত ক্রসিং রয়েছে।

রাজ্যের সর্বোচ্চ পর্বতমালা মাউন্ট ম্যানসফিল্ড সহ বেশ কয়েকটি পর্বতমালায় বছরব্যাপী আলপাইন ইকোসিস্টেম সহ টিম্বার লাইন রয়েছে। কিলিংটন পিক দ্বিতীয় সর্বোচ্চ পর্বতশৃঙ্গ; ক্যামেল হাম্প তৃতীয় সর্বোচ্চ পর্বতশৃঙ্গ এবং মাউন্ট আব্রাহাম পঞ্চম-সর্বোচ্চ পর্বতশৃঙ্গ। 
ন্যাশনাল পার্ক সার্ভিস কর্তৃক পরিচালিত ভার্মন্টের এলাকাগুলোর মধ্যে রয়েছে- উডস্টকের মার্শ-বিলিংস-রকফেলার ন্যাশনাল হিস্টোরিক্যাল পার্ক এবং অ্যাপল্যাশ্যান ন্যাশনাল সিনিক ট্রেইল। 
ভূসংস্থান এবং জলবায়ু ভার্মন্টের অংশগুলোকে বড় আকারের বন্যার বিষয় করে তোলে। উল্লেখযোগ্য প্রাকৃতিক দুর্যোগের মধ্যে রয়েছে ১৯২৭ সালের গ্রেট ভার্মন্ট বন্যা, যাতে ৮৪ জন হত্যা নিহত হয় এবং রাজ্যের বাড়িঘর সহ অবকাঠামোর অনেক ক্ষতিসাধন করে, ১৯৭৩ সালের বন্যা, যা  রাজ্যের দক্ষিণ-পূর্বের অনেক মহাড়ক বিনষ্ট করে, এবং ২০১১ সালে হারিক্য়ান আইরিন রাজ্যজুড়ে ব্যাপক ক্ষয়ক্ষতি করে। ১৯২৭ সালের বন্যার পর, ফেডারেল সরকারের অর্থায়নে আর্মি কর্পস অফ ইঞ্জিনিয়ার্স রাজ্যে ছয়টি বন্যা নিয়ন্ত্রণ বাঁধ নির্মাণ করে। এই চরম বৃষ্টিপাত এবং বন্যার ঘটনা জলবায়ু পরিবর্তনের সাথে সাথে আরো খারাপ হতে পারে বলে আশঙ্কা করা হচ্ছে।

### নগর সমূহ
ভার্মন্টে ১০টি বড় শহর রয়েছে।

ভার্মন্টের সবচেয়ে জনবহুল শহর হলো বার্লিংটন। এর মেট্রোপলিটন এলাকাটিও রাজ্যের সবচেয়ে জনবহুল, ২০২০ সালের জনশুমারী অনুযায়ী প্রায় ২২৫,৫৬২।

### ভার্মন্টের সবচেয়ে বড় শহর
যদিও নিচের শহরগুলো নগর হিসেবে বিবেচিত হওয়ার মতো যথেষ্ট বড়, তবে সেগুলোকে তেমনভাবে অন্তর্ভুক্ত করা হয় নি।

### জলবায়ু

রাজ্যের বার্ষিক গড় তাপমাত্রা । ভার্মন্টের জলবায়ু আর্দ্র মহাদেশীয় জলবায়ু। সাধারণত ঘোলাটে বসন্ত, একটি মৃদু গ্রীষ্মের শুরু, তাপময় আগস্ট; এবং রঙিন শরৎ রয়েছে: শীতল আবহাওয়ার শুরু হওয়ার সাথে সাথে ভার্মন্টের পাহাড়গুলোর গাছের পাতাগুলো লাল, কমলা এবং (সুগার ম্যাপেল) রঙের হয়। শীতকাল সবচেয়ে ঠান্ডা বহুল হয়। তাই এর জলবায়ু একটি কোপেন জলবায়ু, 
বা নাতিশীতোষ্ণ মহাদেশীয় জলবায়ু শ্রেণিবিভাগে পরে। "উত্তর-পূর্ব রাজ্য" নামে পরিচিত গ্রামীণ উত্তর-পূর্ব অংশে প্রায়শই শীতকালে রাজ্যের দক্ষিণাঞ্চলের তুলনায় গড়ে  ঠান্ডা থাকে। সর্বনিন্ম ঠান্ডার উপর নির্ভর করে বার্ষিক তুষারপাতের গড়  হয়। ভার্মন্ট, মার্কিন যুক্তরাষ্ট্রে সপ্তম শীতলতম রাজ্য। সর্বোচ্চ রেকর্ডকৃত তাপমাত্রা ছিল  ভার্ননে, ৪ জুলাই, ১৯১১ সালে। ডিসেম্বর, ১৯৩৩ সালে সর্বনিম্ন রেকর্ডকমত তাপমাত্রা ছিল , ব্লুমফিল্ডে, ৩০ । এটি নিউ ইংল্যান্ডে বিগ ব্ল্যাক রিভারের পাশাপাশি রেকর্ডকৃত সর্বনিম্ন তাপমাত্রা , যা ২০০৯ সালে একটি রেকর্ডকৃত এবং যাচাইকৃত হয়। কৃষি ফসল বেড়ে ওঠার সময় গড়ে ১২০ দিন থেকে ১৮০ দিন। ইউনাইটেড স্টেটস ডিপার্টমেন্ট অফ এগ্রিকালচার প্ল্যান্টএর হিসাব অনুযায়ী রাজ্যের হার্ডনেস জোন: জোন 3b এর মধ্যে,  এর চেয়ে বেশি ঠান্ডা নয়, এবং নর্থ-ইস্ট কিংডম এবং রাজ্যের উত্তর অংশের ও রাজ্যের দক্ষিণ অংশের জন্য: জোন 5b,  চেয়ে বেশি ঠান্ডা নয়। ভার্মন্ট বার্ষিক ২,২০০ থেকে ২,৪০০ ঘন্টার মতো সূর্যালোক পায়। নিউ ইংল্যান্ড সামগ্রিকভাবে নিউ হ্যাম্পশায়ারের অংশে ২,০০০ ঘন্টার কম রোদ পায় এবং কানেকটিকাট ও রোড আইল্যান্ড  প্রতি বছর ২,৬০০ ঘন্টা সূর্যালোক পায়।

#### জলবায়ু পরিবর্তন
মার্কিন যুক্তরাষ্ট্রের ভার্মন্ট রাজ্যে মানবসৃষ্ট কার্যক্রমের কারণে বায়ুমণ্ডলীয় কার্বন ডাই অক্সাইডের পরিমাণ বৃদ্ধির কারণে ভার্মন্টের জলবায়ু পরিবর্তন দ্রুত হচ্ছে। ফলত, জলবায়ু পরিবর্তন জনিত প্রাকৃতিক দুর্যোগ ভার্মন্টের ওপর ক্ষতিকর প্রভাব ফেলছে। এই রাজ্য ইতোমধ্যে জলবায়ু পরিবর্তনের প্রভাব দেখছে, যা তার বাস্তুতন্ত্র, অর্থনীতি এবং জনস্বাস্থ্যকে প্রভাবিত করে। ভার্মন্ট রাজ্য সরকারের মতে, বিগত ৫০ বছরে বৃষ্টিপাত উল্লেখযোগ্যভাবে বৃদ্ধি পেয়েছে, ঝড় এবং বন্যা বেড়েছে এবং শীতকাল আরও উষ্ণতর এবং ছোট হয়েছে। এই জলবায়ুপরিবর্তনজনিত কারণগুলো শীতকালীন পর্যটন শিল্প, এবং ম্যাপেল সুগারিং-এর মতো গুরুত্বপূর্ণ কৃষি ও বনভূমি শিল্প সহ বিভিন্ন ক্ষেত্রে ব্যাপক খারাপ প্রভাব ফেলছে।  ভার্মন্ট রাজ্য জলবায়ুপরিবর্তনজনিত ক্ষতি প্রকাশ্যে স্বীকার করে এবং 
বৈশ্বিক উষ্ণায়ন মোকাবেলায় বিভিন্ন কার্যক্রম গ্রহণ করেছে। ২০০৬ সালে **গ্রিনহাউস গ্যাস নির্গমন নিরসন** লক্ষ্যগুলো গ্রহণকারী মার্কিন যুক্তরাষ্ট্রের প্রথম সারির রাজ্যগুলোর মধ্যে একটি হল ভার্মন্ট।

### ভূতত্ত্ব

ভার্মন্টের পাঁচটি স্বতন্ত্র ভূপ্রাকৃতিক অঞ্চল রয়েছে। ভৌগোলিক এবং প্রাকৃতিক বৈশিষ্ট্য অনুসারে এগুলোকে নর্থইস্টার্ন উচ্চভূমি, গ্রিন পর্বতমালা, ট্যাকোনিক পর্বতমালা, শ্যাম্পলেইন নিম্নভূমি এবং ভার্মন্ট পিডমন্ট। প্রায় ৫০০ মিলিয়ন বছর আগে, ভার্মন্ট লোরেনশ্যার অংশ ছিল এবং এটি ক্রান্তীয় অঞ্চলে অবস্থিত ছিল। কেন্দ্রীয় এবং দক্ষিণের গ্রিন পর্বতমালার মধ্যে রয়েছে ভার্মন্টের প্রাচীনতম শিলা, যা প্রায় এক বিলিয়ন বছর আগে প্রথম পর্বত উৎপত্তির সময়ে বা অরাজেনির সময়ে তৈরি হয়েছিল। পরবর্তীকালে, প্রায় ৪০০ মিলিয়ন বছর আগে, দ্বিতীয় পর্বত তৈরির সময় গ্রিন মাউন্টেন শৃঙ্গ তৈরি হয়েছিল যেগুলোর উচ্চতা প্রায় , এগুলোর উচ্চতা বর্তমান উচ্চতা চেয়ে তিন থেকে চার গুণ বেশি ছিল এবং যা হিমালয়ের উচ্চতার সাথে তুলনীয়। যে ভূতাত্ত্বিক চাপগুলো এই চূড়াগুলোকে তৈরি করেছিল তা ঐখনো শ্যাম্পলেইন থ্রাস্ট হিসেবে স্পষ্ট রয়ে গেছে। এই থ্রাস্ট পাহাড়ের উত্তর-দক্ষিণ বরাবর পশ্চিমে (বর্তমানে লেক শ্যাম্পলেনের পূর্ব তীরে) চলে গেছে। এটি ভূতাত্ত্বিক ফল্ট থ্রাস্টিংয়ের একটি উদাহরণ, যেখানে নতুন শিলা গঠনের ক্ষেত্রে বেড রককে ধাক্কা দিয়ে উপরে তুলে দেওয়া হয়।
টেকটোনিক গঠনের ফলে, গ্রিন পর্বতমালার পূর্বাংশের ভার্মন্ট সিলুরিয়ান এবং ডেভোনিয়ান যুগে উৎপন্ন শিলা থেকে এবং পশ্চিম ভার্মন্ট প্রধানত পুরানো প্রাক-ক্যামব্রিয়ান এবং ক্যামব্রিয়ান যুগের উপাদান থেকে তৈরি হয়েছিল। রাজ্যের বেশ কয়েকটি স্থানে গ্রানাইটের বড় খনি রয়েছে। শ্যাজি ফরমেশনের অবশেষ আই লা মোটে তে দেখা যায়। এটি ছিল প্রথম দিকের গ্রীষ্মমণ্ডলীয় রিফগুলোর মধ্যে একটি। এই স্থানে চুনাপাথরের ফিস্ক কোয়ারি আছে, যার মধ্যে ২০০ মিলিয়ন বছর আগের প্রাচীন সামুদ্রিক প্রাণির জীবাশ্ম যেমন: স্ট্রোমাটোপোরোডিয়া রয়েছে। মনে করা হয়, এক সময়ে, ভার্মন্ট এবং আফ্রিকা (প্যানজিয়া) একসাথে সংযুক্ত ছিল; কারণ, আফ্রিকা এবং আমেরিকা উভয়ের সমুদ্র উপকূলে প্রাপ্ত জীবাশ্ম এবং শিলার গঠন প্যানজিয়া তত্ত্বকে নিশ্চিত প্রমাণ বলে বিশেষজ্ঞগণ মনে করেন।
গত চার শতাব্দী ধরে, ভার্মন্টের কয়েক স্থানে ভূমিকম্প হয়েছে, যার উৎপত্তি স্থান খুব কমই এই রাজ্যে ছিল। এক্ষেত্রে ১৯৫২ সালে হওয়া ভূমিকম্পের সর্বোচ্চ মাত্রা রিখটার স্কেলে ৬.০ এবং এর উৎপত্তি স্থান ছিল কানাডায়।

### প্রাণিবর্গ
[থাম্ব|ভার্মন্ট অঙ্গরাজ্যের জাতীয় পাখি [হারমিট থ্রাশ]]
ভার্মন্টে ৪১ প্রজাতির সরীসৃপ এবং উভচর প্রাণী রয়েছে (স্প্রিং পিপার সহ), ৮৯ প্রজাতির মাছ, যার মধ্যে ১২টি হলো বিদেশী প্রজাতির; প্রজননশীল ১৯৩ প্রজাতির পাখি, ৫৮ প্রজাতির স্তন্যপায়ী প্রাণী (**কালো ভালুক**, ইস্টার্ন চিপমাঙ্কস, কায়োডি, **ফিশার**, লাল এবং ধূসর শেয়াল, শজারু এবং উডচাক সহ), ১৫,০০০-এরও বেশি কীটপতঙ্গ প্রজাতি (লুনা মথ সহ) এবং ২,০০০ উচ্চতর উদ্ভিদ রয়েছে। এছাড়া, ছত্রাক, শৈবাল, এবং ৭৫ প্রজাতির বিভিন্ন ধরনের প্রাকৃতিক সম্প্রদায় রয়েছে। ভার্মন্টে টিম্বার র‍্যাটলস্নেক নামের এক প্রজাতির বিষাক্ত সাপ রয়েছে, যা পশ্চিম রোটল্যান্ড কাউন্টিতে কয়েক একরের মধ্যে সীমাবদ্ধ করে রাখা হয়েছে।

রাজ্যে মানব উন্নয়নের কারণে বন্যপ্রাণী ক্ষতিগ্রস্ত হয়েছে। ১৯ শতকের মধ্যবর্তী সময়ে,  অতিমাত্রায় শিকার এবং *আবাসস্থল ধ্বংসের* কারণে এই অঙ্গরাজ্য থেকে টার্কি বিলুপ্ত হয়েছিল। ১৯৬৯ সালে, ১৬টি টার্কি এনে লালন-পালন করা হয়, এবং ২০০৯ সালে এদের সংখ্যা প্রায় ৪৫,০০০ হয়। ২০১৩ সালের মধ্যে, শিকারীরা প্রায় ৬,৯৬৮ টি টার্কি হত্যা করে। ১৯৭০ সাল থেকে, কৃষি জমির পরিমাণ এবং বন্য পরিবেশ  হ্রাসের কারণে বিভিন্ন ঝোপঝাড়ের পাখির সংখ্যা ব্যাপক হারে কমে যাচ্ছে। এসব পাখির মধ্যে উল্লেখযোগ্য: আমেরিকান উডকক,  **ব্রাউন থ্র্যাশার**, *ইস্টার্ন টাওহি*, উইলো ফ্লাইক্যাচার, গোল্ডেন-উইংড ওয়রব্লয়র, ব্লু-উইংড ওয়রব্লয়র, **ফিল্ড স্প্যারো**, **বাল্টিমোর ওরিয়ল** ডিডিটি ব্যবহারের কারণে অসপ্রেইস পাখির ডিমও ধ্বংস হয়, কিন্তু ১৯৯৮ সাল থেকে এই পাখিকে আবার দেখা যায়। ২০১০ সাল থেকে ভার্মন্টে এটি আর বিপন্ন প্রাণির অন্তর্গত নয়।

কতিপয় প্রাণী রাজ্য থেকে হ্রাস পেয়েছে বা বিলুপ্ত হয়েছে, যার মধ্যে হোয়াইট-নোজ সিন্ড্রোমে আক্রান্ত হয়ে বাদুড়, ইস্টার্ন কটনটেল র্যাবিটের সংখ্যা বৃদ্ধি ও প্রতিযোগিতার কারণে নিউ ইংল্যান্ড কটনটেল, এবং ইয়েলো-ব্যান্ডেড বাম্বলবী সহ ১৯ প্রজাতির মৌমাছি রয়েছে।

ক্ষতিকর পতঙ্গ ও জীবের মধ্যে রয়েছে এশিয়ান **স্পটেড-উইং ড্রসোফিলা**, একটি ফসল ধ্বংসকারী পোকা, এবং ইস্টার্ন ইকোয়াইন এনসেফালাইটিস ভাইরাস যার অ্যান্টিবডি ভার্মন্টের প্রতিটি কাউন্টিতে মুস বা হরিণের দেহে পাওয়া গেছে।

### উদ্ভিদবর্গ
ভার্মন্টের প্রকৃতি নাতিশীতোষ্ণ বিস্তৃত পাতা এবং মিশ্র বন বায়োমে অবস্থিত। রাজ্যের অধিকাংশ স্থানে, বিশেষত গ্রিন মাউন্টেন পর্বতমালায় নিউ ইংল্যান্ড-অ্যাকাডিয়ান বনের কনিফার জাতীয় এবং ‌‌‌‌‌‌নর্দান হার্ডউড জাতীয়  বৃক্ষে পরিপূর্ণ। ইস্টার্ন গ্রেট লেইক লোল্যান্ড বনাঞ্চলে পশ্চিম প্রান্তীয় নিউ ইয়র্কের সাথে এই রাজ্যের সীমানা এবং লেইক শ্যাম্পলেইনের পাশ্বর্বতী এলাকা অবস্থিত। রাজ্যের সাউথওয়েস্ট কোণের এলাকা এবং কানেকটিকাট নদীর কিছু অংশ মিশ্র ওকের নর্থইস্টার্ন উপকূলীয় বনে পরিপূর্ণ। রাজ্যের বন, স্থানীয় প্রজাতির উদ্ভিদ এবং বন্যপ্রাণীর জন্য ক্ষতিকর বন্য হানিসাকল প্রজাতির বৃক্ষরাজি হুমকি হিসেবে বিবেচিত। বন্যা প্রতিরোধের জন্য *উইনুস্কি নদী* সহ ভার্মন্টের অনেক নদীতে কৃত্রিম বাঁধ দেওয়া হয়েছে। 
মনে করা হয়, জলবায়ু পরিবর্তন ম্যাপেল চিনি শিল্পে ক্ষতিকর প্রভাব ফেলছে। অ্যাসিড বৃষ্টি, এশিয়ান লংহর্ন বিটলস পোকা এবং পিয়ার থ্রিপস পোকার কারণে সুগার ম্য়াপল গাছ বিনষ্টের  শিকার হচ্ছে। ২০১১ সালে, হরিণের পালের সংখ্যা বৃদ্ধি পাওয়ার কারণের হরিণের আবাসস্থলের খাদ্যসংকট দেখা দেয়। ফলে, হরিণের পাল ক্ষুধা নিবৃত্তি এবং শীত থেকে বাঁচার জন্য আশেপাশের গাছের পাতা, ফুল সহ বাকলও খায়। ফলে, ছোট বড় উদ্ভিদের ব্যাপক ক্ষতি হয়। অধিকন্তু, সুগার ম্যাপেল গাছের, ম্যাপেল সিরাপের জন্য রস তৈরি করতে একটি নির্দিষ্ট সময়ের ঠান্ডা প্রয়োজন।
সুগার ম্যাপল গাছের এই সময়কাল বিগত কয়েক বছরে এক সপ্তাহ কমে গেছে। বিশেষজ্ঞদের মতে, অধিকতর শক্তিশালী **নরওয়ের ম্যাপল** গাছ, সুগার ম্যাপল গাছের স্থান দখল করছে। ফলত, সুগার ম্যাপল গাছ উত্তরাঞ্চল থেকে কানাডার দিকে ঝুঁকছে।

## জনমিতি

### জনসংখ্যা
মার্কিন জনশুমারি দপ্তর কর্তৃক পরিচালিত, ২০২০ মার্কিন আদমশুমারি তথ্য অনুসারে ভার্মন্ট রাজ্যের জনসংখ্যা ৬৪৩,৫০৩ জন। ১ জুলাই, ২০১৯ সালের পপুলেশন ইস্টিমেটস প্রোগ্রাম অনুযায়ী, ভার্মন্টে প্রাক্কলিত জনসংখ্যা ৬২৩,৯৮৯। এর মধ্যে স্বাভাবিক জনসংখ্যা বৃদ্ধি ৩১৭৮ জন (৩১,৭১৬ জন জন্ম বিয়োগ ২৮,৫৩৮ মৃত্যু) এবং রাজ্যের বাইরে ২,৪৩২ জন লোকের নেট মাইগ্রেশনের কারণে হ্রাস অন্তর্ভুক্ত। ২০০৬ সালে, ভার্মন্টে দেশের সর্বনিম্ন জন্মহার ছিল ৪২/১০০০। ভার্মন্টের সেন্টার ফর পপুলেশন সংস্থাটি ওয়াশিংটন কাউণ্ট-র ওয়ারেন শহরে অবস্থিত। ২০১৪ সালের জনসংখ্যা রিপোর্ট অনুযায়ী, ভার্মন্টের জনসংখ্যা ৫১.৩%, যা যুক্তরাষ্ট্রের জনসংখ্যা হার ৫৮.৭% থেকে বেশি। রাষ্ট্রের সাথে বহু-প্রজন্মের সম্পর্ক রয়েছে এবং যারা নতুন তাদের মধ্যে পরিবর্তনশীল জনসংখ্যা, তাদের সাথে বিভিন্ন মূল্যবোধ নিয়ে এসেছে, ফলে দুটি দৃষ্টিভঙ্গির মধ্যে কিছুটা উত্তেজনা দেখা দিয়েছে। এই দৃষ্টিভঙ্গিগত পার্থক্যের জন্য দুটি শব্দগুচ্ছ ব্যবহৃত হয়, যারা বহু বছর ধরে রাজ্যে বাস করছেন এবং প্রতিষ্ঠিত তাদের বলা হয় *উডচাক* এবং যারা রাজ্যে নবাগত তাদের বলা হয়- *ফ্ল্যাটল্যান্ডার*। নিউ ইংল্যান্ড স্টেট হিসেবে ভার্মন্ট সবচেয়ে কম জনসংখ্যার অঙ্গরাজ্য। ২০১২ সালের হিসাব অনুযায়ী, ভার্মন্ট মার্কিন যুক্তরাষ্ট্রের মাত্র দুটি রাজ্যের মধ্যে একটি ছিল যেখানে ওয়াশিংটন, ডি.সি. এর চেয়ে কম জনসংখ্যা রয়েছে। (অন্যটি হল ওয়াইয়োমিং)।

২০১০ থেকে ২০১৩ সাল পর্যন্ত, ভার্মন্টের ২৫১ শহরের মধ্যে ১৬টির জনসংখ্যা বৃদ্ধি পায়। বার্লিংটন ব্যতীত, চিটেনডেনের সব শহরের জনসংখ্যা বৃদ্ধি পায়। ১৮০টিরও বেশি শহরে জনসংখ্যা হ্রাস পেয়েছে, যা ১৯ শতকের মধ্যবর্তী সময় থেকে আর ঘটে নি।

২০১০ সালের হিসাব অনুযায়ী, মেইনের পর ভার্মন্ট দেশের দ্বিতীয় বৃহত্তম গ্রামপ্রধান রাজ্য, যার জনসংখ্যার ৬১% গ্রামীণ এলাকায় বাস করত।

#### জন্ম হারগত তথ্য
*নোট: সারণীতে জন্মসংখ্যা যোগ করা হয় নি, কারণ হিস্পানিকরা তাদের ইথনিসিটি এবং জাতিগত উভয়ভাবেই গণনা করা হয়েছে, এতে সামগ্রিক জনসংখ্যা বেড়ে যেতে পারে৷*

২০১৬ সাল থেকে, শ্বেতাঙ্গ হিস্পানিক এবং লাতিন আমেরিকান বা শ্বেতাঙ্গ হিস্পানিকদের জন্মগত তথ্য সংগ্রহ করা হয় না, তবে তাদের *হিস্পানিক* গ্রুপে অন্তর্ভুক্ত করা হয়েছে; হিস্পানিক বংশোদ্ভূত ব্যক্তিরা যে কোনো জাতির হতে পারে।
২০১৩ সালের জনশুমারি অনুযায়ী, মার্কিন জনসংখ্যার ৯৪.৩% শ্বেতাঙ্গ হিস্পানিক বা ল্যাটিন বংশোদ্ভূত নয়। ২০১০ সালের জনশুমারি অনুযায়ী, মেইনের পর ভার্মন্ট, মার্কিন যুক্তরাষ্ট্রের দ্বিতীয়-শ্বেতাঙ্গ অঙ্গরাজ্য। ভার্মন্টে দেশের যেকোনো রাজ্যের চাইতে সবচেয়ে কম হিস্পানিকগণ রয়েছে। তবে, শতাংশ হিসেবে তা কম বোঝায় না, যেরকমটি পশ্চিম ভার্জিনিয়া অঙ্গরাজ্যে দেখা যায়।

২০০৯ সালের শুমারি অনুযায়ী, ১৫ বছরের বেশি বয়সীদের ১২.৬% বিবাহবিচ্ছেদের সম্মুখীন হয়। এটি মার্কিন যুক্তরাষ্ট্রে পঞ্চম সর্বোচ্চ শতাংশ। ২০০৮ সালের হিসাব অনুসারে, ভার্মন্টারদের গড় বয়স ৪০.৬ বছর এবং মোট কর্মশক্তির বয়সের গড় ৪৩.৭ বছর, এর তুলনায় জাতীয় গড় বয়স ৪১.১ বছর। এলজিবিটি আইডেন্টিফিকেশনের ক্ষেত্রে ভার্মন্টের সর্বোচ্চ হার ৫.৩%, যা একে  মার্কিন যুক্তরাষ্ট্রের অন্য় রাজ্যগুলোর চেয়ে এগিয়ে রেখেছে৷ মার্কিন যুক্তরাষ্ট্রে, এলজিবিটি জনসংখ্যা ঘনত্বে ডিস্ট্রিক্ট অফ কলাম্বিয়ার পর ভার্মন্ট দ্বিতীয়। ওপিয়ড ব্যবহারের জাতীয় প্রবণতার ক্ষেত্রে, ভার্মন্টে ওপিয়ড আসক্তি নিরাময় চিকিৎসার গ্রহণে ২০১১ সাল থেকে ২০১৬ সালে এসে ৬৫০ জন থেকে ৭৫০০ জনে বেড়েছে।

### উপভাষা

ভাষাবিদগণ ভার্মন্টারদের কথাবলার ধরণ সমীক্ষা করে চিহ্নিত করেছেন যে, ভার্মন্টাররা *নিউ ইংল্যান্ড ইংলিশের* একটি উপভাষা ওয়েস্টার্ন নিউ ইংল্য়ান্ড ইংলিশে মনের ভাব প্রকাশ করে। ভার্মন্টাররা সব "r" ধ্বনির সম্পূর্ণ উচ্চারণ করে, horse এবং hoarse শব্দের উচ্চারণ একই রকমভাবে উচ্চারণ করে। "Father" এবং "bother" শব্দের ভাওয়ালগুলোর উচ্চারণ একইরকম, এমন উচ্চারণ পদ্ধতি কাছাকাছি প্রথাগত ইস্টার্ন নিউ ইংলিশে দেখা যায় না। কিছু গ্রামবাসী ভার্মন্টার "t" কে গ্লোটাল স্টপের মতো উচ্চারণ করে, যেমন: mittenকে বলে "মি'ইন" এবং ভার্মন্টকে বলে "ভার্মন"। ভার্মন্টের জনসংখ্যার একটি ক্রমহ্রাসমান অংশ, সাধারণত গ্রামের এবং পুরুষরা স্বরবর্ণগুলো বিশেষভাবে উচ্চারণ করে (যেমন: *cows*কে  উত্থিত স্বরে [kʰɛʊz] এবং *ride*কে ব্যাকড, কিছুটা গোলাকার স্বরধ্বনি হিসাবে [ɹɒɪd] বলে)।
ইস্টার্ন নিউ ইংল্যান্ড ইংলিশ - ভার্মন্ট, নিউ হ্যাম্পশায়ার, মেইন এবং পূর্ব ম্যাসাচুসেটসে কথ্য ভাষা ছিল - বিংশ শতাব্দীর মাঝামাঝি এবং তার আগে পূর্ব ভার্মন্টে প্রচলিত ছিল, কিন্তু তা বর্তমানে অব্যবহৃত হয়ে গেছে।
কানাডার কুইবেক প্রদেশ নিকটবর্তী হওয়ার কারণে হয়ত, মেইন এবং নিউ হ্য়াম্পশায়ার সহ ভার্মন্ট তৃতীয় অঙ্গরাজ্য, যেখানে ফ্রেঞ্চ হলো জনগণের ঘরে ঘরে ব্যবহৃত দ্বিতীয় বহুলব্যবহৃত কথ্য ভাষা। কুইবেক ফ্রেঞ্চ ভাষার একটি উপভাষা *নিউ ইংল্য়ান্ড ফ্রেঞ্চ ভাষা* ভার্মন্টের ফ্রেঙ্কোফোন অঞ্চলের অন্যতম আঞ্চলিক বা কথ্য ভাষা। অন্য়দিকে, নর্দান মেইন সহ ফ্রেঙ্কোফোন অঞ্চলের প্রচলিত কথ্য ভাষা *ব্রেয়ন ফ্রেঞ্চ* ভাষা প্রথাগতভাবে বসতিস্থাপনকারী অ্য়াকেডিয়ানদের প্রভাবে প্রচলিত হয়।

### ধর্ম

২০১৪ সালে পিউ রিসার্চ সেন্টারের সমীক্ষা অনুসারে, ভার্মন্টে ৩৭% মানুষ কোনো ধর্মবিশ্বাসী নয় বলে জানিয়েছে। এটি মার্কিন যুক্তরাষ্ট্রের সব রাজ্যের মধ্যে ধর্মহীনতার সর্বোচ্চ শতকরা হার। পিউ রিসার্চ সেন্টার আরো জানিয়েছে যে, সবচেয়ে বেশি ধর্মাবলম্বী হল 
খ্রিস্টান শতকরায় ৬৪%; ক্যাথলিকরা জনসংখ্যার 22% এবং প্রোটেস্ট্যান্টরা ৩০%। সাউদার্ন ইউএস ট্রেন্ডের বিপরীতে, অধিকাংশ প্রোটেস্টান্টগণ মেথোডিজম ধারণানুসারী মেইনলাইন প্রোটেস্টান্ট। ভার্মন্টের বৃহত্তম মেইনলাইন প্রোটেস্ট্যান্ট সম্প্রদায় ছিল ইউনাইটেড মেথডিস্ট চার্চ, এরপর আমেরিকান ব্যাপটিস্ট চার্চ ইউএসএ এবং ইউনাইটেড চার্চ অফ ক্রাইস্ট। ইনডিপেনডেন্ট ব্যাপিটিস্ট চার্চগুলোর অনুসারী হলো ইভানজেলিকাল প্রোটেস্টান্টগণ। প্রধান অখ্রিস্টানীয় ধর্ম ছিল ইহুদি ধর্ম, ইসলাম, বৌদ্ধধর্ম, হিন্দুধর্ম এবং অন্যান্য ধর্মবিশ্বাস। ধর্মবিশ্বাসহীন ব্য়তীত অখ্রিস্টানীয় সবচেয়ে বেশি অনুসারী গোষ্ঠী হলো *ইনিটারিয়ান বা একতাবাদী*। আনুমানিক ৩.১% ধর্মবিশ্বাসহীন হলো নাস্তিক।
২০২০ সালে প্রকাশিত পাবলিক রিলিজিয়ন রিসার্চ ইনস্টিটিউট কর্তৃক প্রকাশিত এক সমীক্ষা অনুসারে, প্রাপ্তবয়স্ক জনগণের প্রায় ৬৪% খ্রিস্টানধর্মাবলম্বী হলো প্রোটেস্টান্ট, ক্যাথলিক, ননমেইনস্ট্রিম খ্রিস্টান, যেমন: মরমনিজম এবং জেহোভাস উইটনেস সম্প্রদায়ের অনুসারী। এছাড়া,পাবলিক রিলিজিয়ন রিসার্চ ইনস্টিটিউটের সমীক্ষা অনুসারে মোট প্রাপ্তবয়স্ক জনসংখ্যার প্রায় ৩০% হলো ধর্মবিশ্বাসহীন। অধিকন্তু, অ্যাসোসিয়েশন অফ রিলিজিয়ন ডেটা আর্কাইভস এর রিপোর্ট অনুসারে, এককভাবে বৃহত্তর সম্প্রদায়গুলো হলো: ক্যাথলিক চার্চ (১২৪,২০৮জন); ইউনাইটেড চার্চ অফ ক্রাইস্ট (১১,৮৮২ জন); এবং ইউনাইটেড মেথডিস্ট চার্চ (৯,৬৫২ জন) এবং অ-সাম্প্রদায়িক প্রোটেস্ট্যান্টদের সংখ্যা ২৯,৮৩০ জন।

## অর্থনীতি

২০১৬ সালের হিসাব অনুযায়ী, ভার্মন্টের মোট কর্মসংস্থান ছিল ২৬২,৭০৫ টি এবং মোট নিয়োগকারী প্রতিষ্ঠান ছিল ২১,১৭৪ টি। ২০১৯ সালে, ভার্মন্টবিজ রিপোর্ট করে যে, ভার্মন্টের ওয়ালেটহাব র‍্যাঙ্কিং হলো নতুন ব্যবসা আরম্ভ করার ক্ষেত্রে ৪৩তম, ক্ষুদ্র ব্য়বসার গড় প্রবৃদ্ধির ক্ষেত্রে ৪৯তম, মানব সম্পদ প্রাপ্যতার ক্ষেত্রে ৫০তম। ২০১৮ সালে, সিএনবিসিয়ের জরিফ অনুসারে, নতুন ব্যবসায় শুরু করার ক্ষেত্রে ভার্মন্টের র্যাংকিং ৩২তম। এটি আরো উল্লেখ করে যে, নতুন ব্যবসার জন্য মূলধন আহরণ করা একটি বড় প্রতিবন্ধকতা। অন্যদিকে, ২০১৯ সালে, ইউ. এস. নিউজের সমীক্ষা অনুসারে, "ব্যবসায়িক পরিবেশের" ক্ষেত্রে ভার্মন্ট ৩৭তম স্থানে এবং নিয়োগ পরিবেশ হিসেবে ১৮তম র্যাংকিংয়ে। ফোর্বস
ম্য়াগাজিনের জরিপে, ব্যবসায় করার ক্ষেত্রে ভার্মন্ট, ২০০৬ সালে ৩০তম, ২০০৭ সালে ৩২তম এবং ২০১৫ সালে ৪২তম অবস্থানে রয়েছে।
২০১৭ সালের হিসাব অনুসারে, ভার্মন্টের আঞ্চলিক মোট দেশজ উৎপাদন (জিডিপি) $১৯.৩ বিলিয়ন, যা ৫০টি রাজ্যের মধ্যে দ্বিতীয় ক্ষুদ্রতম। এর মাথাপিছু জিডিপি  $৫১,৬০০, ফলে, রাজ্যগুলোর মধ্যে এটি ৩৪তম অবস্থানে রয়েছে। 
জিডিপি-এর খাতগুলো নিন্মরূপ:
* সরকারি খাত $৩ বিলিয়ন (১৩.৪%)
* রিয়েল এস্টেট, ভাড়া, এবং লিজিং $২.৬ বিলিয়ন  (১১.৬%)
* টেকসই পণ্য উৎপাদন $২.২ বিলিয়ন (৯.৬%)
* স্বাস্থ্যসেবা এবং সামাজিক সহায়তা $২.১ বিলিয়ন (৯.৪%)
* খুচরা ব্যবসায় $১.৯ বিলিয়ন (৮.৪%)
* ফিন্যান্স এবং বিমা $১.৩ বিলিয়ন (৫.৯%)
* নির্মাণ খাত $ ১.২ বিলিয়ন (৫.৫%)
* পেশাগত এবং প্রযুক্তিগত পরিষেবা $১.২ (৫.৫%)
* পাইকারী ব্যবসায় $১.১ বিলিয়ন (৫.১%)
* আবাসন এবং খাদ্য পরিষেবা $১ বিলিয়ন (৪.৫%)
* তথ্য পরিষেবা $৯৫৮ মিলিয়ন (৪.২%)
* অটেকসইয়ি  পণ্য় তৈরিকরণ $৭১১ মিলিয়ন (৩.১%)
* অন্যান্য় পরিষেবা $৫৬৩ মিলিয়ন (২.৪%)
* উপযোগ পরিষেবা $৫৬৩ মিলিয়ন (২.৪%)
* শিক্ষাগত পরিষেবা $৪৭৮ মিলিয়ন (২.১%)
* পরিবহন এবং গুদাম জাতকরণ $৪৮৪ মিলিয়ন (২.১%)
* প্রশাসনিক এবং বর্জ্য পরিষেবা $৪৩৬ মিলিয়ন (১.৯%)
* কৃষি, বনায়ন, মৎস্য আহরণ, এবং শিকার $৩৭৫ মিলিয়ন (১.৬%)
* শিল্পকলা, বিনোদন, এবং রিক্রিয়েশন $১৯৪ মিলিয়ন (০.৮%)
* খনিজ সম্পদ $১০০ মিলিয়ন (০.৪%)
* কোম্পানি ব্যবস্থাপনা $৩৫ মিলিয়ন (০.২%)
২০০৭ সালে ভার্মন্টের বৃহত্তম বৈদেশিক বাণিজ্য অংশীদার ছিল কানাডা। রাজ্যের দ্বিতীয় বৃহত্তম বৈদেশিক বাণিজ্য অংশীদার ছিল তাইওয়ান। এই অঙ্গরাজ্য, কানাডার কুইবেকের সাথে $৪ বিলিয়ন ডলারের বাণিজ্য করেছে। ভার্মন্টের অন্যতম প্রধান অর্থনৈতিক কার্য হলো খুচরা বিক্রয়। ২০০৭ সালে এই খাতে রাজ্য়টি $৫.২ বিলিয়ন রাজস্ব আদায় করে। ২০০৮ সালে, ভার্মন্টে ৮,৬৩১টি নতুন ব্যবসা নিবন্ধিত এবং শুরু হয়, যা ২০০৭ সাল থেকে ৫০০টি হ্রাস পেয়েছে।

### ব্যক্তিগত আয়
২০১৯ সালে, এই রাজ্যের পরিবারগুলোর গড় আয় $৬১,৯৭৩ মার্কিন ডলার। জনসংখ্যার প্রায় ১০.২% দারিদ্র্যসীমার নিচে বাস করত। ২০০২ থেকে ২০০৪ সাল পর্যন্ত পরিবার প্রতি গড় আয় ছিল $৪৫,৬৯২। জাতীয়ভাবে এটি ছিল ১৫তম। ২০০৮ সালে রাজ্যে প্রতি ঘণ্টায় গড় মজুরি ছিল $১৫.৩১ এবং বার্ষিক গড় মজুরি $৩১,৮৪৫ মার্কিন ডলার। ২০০৭ সালে, ৬৮,০০০ ভার্মন্টারদের মধ্যে প্রায় ৮০% ফুড স্ট্যাম্পের জন্য যোগ্যতা অর্জন করে। ৭৫ বছর বা তার বেশি বয়সী জনগণের ৪০% এর বার্ষিক গড় আয় $২১,৬৬০ ডলার বা তার কম। ২০১১ সালে, ভার্মন্টারদের ১৫.২% ফুড স্ট্যাম্প পেয়েছেন। এটি জাতীয়ভাবে ১৪.৮% এর সাথে তুলনীয়।
২০১১ সালে, ৯১,০০০ সিনিয়র নাগরিক **সোশল সিকিউরিটি** থেকে বছরে গড়ে  $১৪,০০০ পেয়েছে। এটি সিনিয়রদের গড় আয়ের ৫৯%। এটি রাজ্যের অর্থনীতিতে $১.৭ বিলিয়ন অবদান রেখেছে।

### কৃষি

২০০০ সালে, মোট দেশজ উৎপাদনে কৃষির অবদান ২.২%।  এই সময়ে রাজ্যের মোট কর্মক্ষম জনশক্তির প্রায় ৩% কৃষিতে নিয়োজিত ছিল। ২০১৪ সালের পিউ রিসার্চ ইনস্টিউটের সমীক্ষা অনুযায়ী, ভার্মন্ট রাজ্যের প্রায় ৫০০০ কৃষি জমি অবৈধ অভিবাসীদের দখলে। ২০১৭ সালে, ভার্মন্টের গভর্নর ফিল স্কট ঘোষণা করেন যে, প্রসিডেন্ট ডোনাল্ড ট্রাম্প কর্তৃক সাক্ষরিত নির্বাহী আদেশের কারণে, ভার্মন্ট আইন প্রয়োগকারী সংস্থা, ইমিগ্রেশন অ্যান্ড কাস্টমস এনফোর্সমেন্ট এর অভিবাসন কর্মকর্তাদের কারণে সমস্যার সম্মুখীন হচ্ছে। অবৈধ অভিবাসীদের শনাক্তকরণ, আটকের ক্ষেত্রে ভার্মন্ট আইন প্রয়োগকারী সংস্থা সমস্যায় পড়ছে।

#### দুগ্ধজাত শিল্প (ডেইরি ফার্মিং)
*দুগ্ধ উৎপাদন বা ডেইরি ফার্মিং* ভার্মন্টের কৃষিজ আয়ের মুখ্য উৎস। ২০ শতকের দ্বিতীয়ার্ধে, ডেভেলপারদের পরিকল্পনা ছিল অপেক্ষাকৃত সস্তায় খোলা জমিতে **কন্ডো** এবং বাড়ি তৈরি করা। ভার্মন্টের রাজ্যসরকার কতিপয় আইন-অধ্যাদেশ তৈরি ও বাস্তবায়ন করে নগরায়ন বা উন্নয়ন নিয়ন্ত্রণ করে এবং দুগ্ধ শিল্পের ক্ষতি হ্রাসকরণ ও তার উন্নয়নের গুরুত্বপূর্ণ ভূমিকা পালন করে। তবুও, ভার্মন্টের দুগ্ধ উৎপাদন খামারের সংখ্যা ১৯৪৭ সালে পরিচালিত ১১২০৬টি থেকে ৮৫%-এর বেশি হ্রাস পেয়েছে। ২০০৩ সালে, রাজ্যে ১,৫০০টিরও কম দুগ্ধ খামার ছিল; ২০০৬ সালে এই সংখ্যা কমে হয় ১,১৩৮টি; ২০১৯ সালে হয় ৬৫৮ টি। প্রতি বছর ১০% হারে ভার্মন্টের দুগ্ধ খামারের সংখ্যা হ্রাস পাচ্ছে। ৮০% উন্মুক্ত জমি দুগ্ধ খামারগুলো নিয়ন্ত্রণ করে। 
ভার্মন্টে গবাদি পশুর সংখ্যা ৪০% কমেছে; তবে, গরু প্রতি উৎপাদন তিনগুণ হওয়ার কারণে একই সময়ে দুধের উৎপাদন দ্বিগুণ হয়েছে। যখন দুধের উৎপাদন বেড়েছে, ভার্মন্টের *মার্কেট শেয়ার* কমেছে। কিছু সমীক্ষায় জানা গেছে যে, *বোস্টন* এবং নিউ ইয়র্কের মার্কেট শেয়ারকে বলা হয়, "ফেডারেল ক্লাস ওয়ান" যার পরিমাণ নিউ ইয়র্কের ১০.৬% এবং পেনসিলভানিয়ার ৩২.৯% এবং ভার্মন্টের মাত্র ১০.৬% ছিল। ২০০৭ সালে
দুগ্ধ খামারিরা ১০০ পাউন্ড বা ৪৫ কেজির জন্য $২৩.৬০ আয় করে। ২০০৮ সালে তা কমে দাঁড়ায় প্রতি কেজিতে $১.৪৬ ডলার করে প্রতি গ্যালনে মাত্র $১৭ ডলার। ২০০৮ সালের হিসেবে দুগ্ধ খামারগুলো প্রতি বছর গড়ে ১.৩ মিলিয়ন দুধ উৎপাদন করত।
ডেইরি বার্নগুলো ভার্মন্টের ঐতিহ্যের প্রধান অংশ। কিন্তু ১৯৪৭ থেকে ২০০৩ সাল পর্যন্ত দুগ্ধ খামারের সংখ্যা হ্রাসের কারণে বর্তমানে এগুলো কৃষিজ অর্থনীতিতে অবদান রাখার পরিবর্তে বরং ঐতিহ্য় রক্ষার বিষয়বস্তুতে পরিণত হয়েছে। শিক্ষা প্রতিষ্ঠান, অমুনাফাভোগী সংস্থা এবং স্থানীয় ঐতিহাসিক নিদর্শন সংরক্ষণ কর্মসূচির সহযোগিতায় পরিচালিত ভার্মন্ট বার্ন সেন্সাস, ভার্মন্ট জুড়ে ডেইরি বার্নের সংখ্যা, অবস্থা এবং বৈশিষ্ট্য রেকর্ড করার জন্য শিক্ষাগত এবং প্রাতিষ্ঠানিক ব্যবস্থা তৈরি করেছে। 
২০০৯ সালে, ভার্মন্টে ৫৪৩ টি *জৈব খামার* ছিল। ২০% দুগ্ধ উৎপাদন খামার এবং ২৩% সবজি খামার জৈব খামার ছিল। ২০০৬-০৭ সালে জৈব খামারের সংখ্যা বৃদ্ধি পায়, তবে ২০০৮-০৯ কিছুটা কমে। 
বোস্টনের বাজারে উল্লেখযোগ্য পরিমাণ দুধ প্রেরণ করা হয়। তাই কমনওয়েলথ অফ
ম্যাসাচুসেটস প্রত্যয়ন করে যে, ভার্মন্টের খামারগুলো ম্যাসাচুসেটস স্যানিটারি মান পূরণ করে। এই প্রত্য়য়নপত্র ছাড়া, দুগ্ধ উৎপাদনকারী খামারিরা বাল্ক বাজারে বিতরণের জন্য দুধ বিক্রি করতে পারে না। ২০১৯ সালে, নিউ ইংল্যান্ডের সমস্ত দুধের দুই-তৃতীয়াংশ ভার্মন্ট ডেইরি কর্তৃক উৎপাদিত হয়।

#### বনজ সম্পদ
বনজ সম্পদ সর্বদাই অর্থনীতির একটি প্রধান উপাদান। ২০১৩ সালের তথ্য় অনুযায়ী, ভার্মন্টের মোট রাজ্যগত উৎপাদনের ১% এবং মোট দেশজ উৎপাদনের ৯% আসে বনজ সম্পদ হতে। ২০০৭ সালে, *উইন্ড্যাম কাউন্টিতে* মিসিসিপি নদীর পূর্বদিকে কাঠ শুকানোর ভাটাগুলোর সংখ্যা সবচেয়ে বেশি ছিল। খামারের সংখ্যা কমে যাওয়ার কারণে বাস্তুসংস্থানগত অনুবর্তন সংগঠিত হয়। এতে ভার্মন্টের বনভূমির পুনঃবৃদ্ধি ঘটেছে। বর্তমান কালের ভার্মন্টের অধিকাংশ বনাঞ্চল সেকেন্ডারি বনাঞ্চল অর্থাৎ পুনরায় বেড়ে ওঠা বন। রাষ্ট্রীয় এবং অমুনাফাভোগী সংস্থাগুলো সক্রিয়ভাবে পুনরায় বনায়ন এবং সতর্কতামূলক বন ব্যবস্থাপনাকে উৎসাহিত করছে। ১৮৮০ সালের দিকে ভার্মন্টের বনভূমির পরিমাণ ছিল ৩৭% এবং তখন ভেড়া পালন সর্বোচ্চ পর্যায়ে ছিল। তাছাড়া, পশু চারণভূমির জন্যও প্রচুর বনাঞ্চল সাফ করা হয়েছিল। পরবর্তীতে, পুনরায় বনায়ন করা হয় এবং বর্তমানে, রাজ্য়ের ৭৮% ভূমি বনাঞ্চলে পরিবেষ্টিত। এই বনাঞ্চলের ৮৫% এর বেশি অংশ নন ইন্ডাস্ট্রিয়াল অঞ্চল, ব্যক্তি বা পরিবারের মালিকানাধীন ব্যক্তিগত বনভূমি। ২০১৩ সালে, ভার্মন্টে ৭৩,০৫৪ মিলিয়ন ঘনফুট (২০৬৮.৭ মিলিয়ন কিউবিক মিটার) কাঠ কাটা হয়। ভার্মন্টের বনজ পণ্যের একটি বিশাল পরিমাণ বহির্বিশ্বে রপ্তানি করা হয়, যেমন: ২১,৫০৪ মিলিয়ন ফুট (বা ৬,৫৫৪×১০৯ মিটার) বিদেশে পাঠানো হয় এবং অতিরিক্ত ১৬,৩৮৪ মিলিয়ন ঘনফুট (৪৬৩.৯ মিলিয়ন ঘনমিটার) কানাডায় পাঠানো হয়। এই কাঠের অধিকাংশই রাজ্য়ে প্রক্রিয়াজাতকরণ করা হয়। এ শতাব্দীতে কাঠের পণ্য উৎপাদন প্রায় অর্ধেকে নেমে এসেছে। বার্ষিক নিট প্রবৃদ্ধি প্রাক্কলন করা হয়েছে ১৭২,৮১০ মিলিয়ন ঘনফুট (৪,৮৯৩ মিলিয়ন ঘনমিটার)। মার্কিন যুক্তরাষ্ট্র কৃষি অধিদপ্তর বা ইউএসডিএ অনুমান করে যে, ৮,৫৮৪ বিলিয়ন ঘনফুট (২৪৩.১ বিলিয়ন ঘনমিটার) কাঠ রাজ্যে অবশিষ্ট থাকে। বনজ পণ্যগুলো কার্বন সিকোয়েস্ট্রেশন যোগ করে কারণ বাড়ি এবং আসবাবপত্রে ব্যবহৃত লাম্বার এবং টিম্বার কাঠ দীর্ঘ সময়ের জন্য কার্বন ধরে রাখে। যখন গাছগুলো সরানো হয় নতুন ক্রমবর্ধমান গাছের স্টক সেখানে বেড়ে ওঠে।
২০১৭ সালে রিপোর্ট অনুসারে, কাঠের তৈরি বিভিন্ন পণ্যের দাম আগের দশকের তুলনায় কমে যায় বা একই থাকে। এর অর্থ এই শিল্পে নিয়োজিত মানুষ ধীরে ধীরে কর্মশূন্য হচ্ছে যা, উদ্বেগের কারণ। উদাহরণস্বরূপ, ১৯৯৪ সালে, ফুট প্রতি এক হাজার বোর্ডের দাম ছিল $৩০০ ডলার, যা ২০১৭ সালেও একই থাকে। একই সময়ে কাঠের চিপসের দাম কমে অর্ধেক হয়ে যায়। ১৯৮০ সালে, কাঠের একটি কর্ডের দাম ছিল $৫০ ডলার; ২০১৭ সালে, এর দাম কমে হয় $২৫ ডলার। চাহিদার অভাবে, কাঠ কম কাটা হয়, ফলে, ভার্মন্টের বন যত দ্রুত কাটা হয়, তার দ্বিগুণ বৃদ্ধি পাচ্ছে।

#### অন্যান্য
ভার্মন্টের ক্রমবর্ধমান অর্থনীতির একটি গুরুত্বপূর্ণ অংশ হলো: আর্টিজান খাদ্য, ফ্যান্সি খাদ্য এবং নভেলটি পণ্য উৎপাদন এবং "ভার্মন্ট" নামের ব্র্যান্ড হিসেবে এগুলো বিক্রয় করা হয়। এসব পণ্যদ্রব্যের উৎপাদন এবং বিপণনের ক্ষেত্রে রাজ্য় সরকার অংশত সহায়তা, পরিচালনা এবং রক্ষণাবেক্ষণ করে থাকে। এসব বিশেষায়িত পণ্যের উদাহরণ হলো:  ক্যাবট চিজ, ভার্মন্ট টেডি বিয়ার কোম্পানি, ফাইন পেইন্টস অফ ইউরোপ, ভার্মন্ট বাটার অ্যান্ড চিজ কোম্পানি, বিভিন্ন মাইক্রোব্রুয়ারি, জিনসেং গ্রোয়ার্স, বার্টন স্নোবোর্ডস‌‌, কিং আর্থার ফ্লাওয়ার এবং বেন অ্যান্ড জেরি'স আইসক্রিম।
২০১৯ সালের হিসেব অনুযায়ী, ম্যাপল সিরাপ উৎপাদনে ভার্মন্ট, মার্কিন যুক্তরাষ্ট্রের শীর্ষস্থানীয় অঙ্গরাজ্য। ২০১০ সালে প্রায় ২,০০০ জন উৎপাদক ম্যাপল সিরাপ থেকে বিভিন্ন পণ্য উৎপাদন করত। তবে আগের বছর, ২০০৯ সালে ম্যেল সিরাপ প্রায় ৯২০,০০০ ইউএস গ্যালন উৎপাদিত হয়। ২০১৩ সালের হিসাব অনুযায়ী, দেশের দেশজ উৎপাদনে ভার্মন্টের অংশ ছিল ৪২% ও বেশি। ১৯৮৫ সাল থেকে ভার্মন্টে মদ উৎপাদন কারখানায় মদ উৎপাদিত হয়। ২০০৭ সাল পর্যন্ত, ভার্মন্টে ১৪টি মদ তৈরি কারখানা ছিল।

### উৎপাদনমুখী শিল্প
২০১৫ সাল পর্যন্ত, গ্লোবালফাউন্ড্রিজ রাজ্যের বৃহত্তম বেসরকারি নিয়োগকর্তা এবং চিটেনডেন কাউন্টির এসেক্স জংশন গ্রামে তাদের প্ল্যান্টে ৩,০০০ কর্মচারীকে চাকরি প্রদান করে।
২০১০ সালে ইউনিভার্সিটি অফ কানেকটিকাট পরিচালিত সমীক্ষা অনুসারে, ভার্মন্ট, রোড আইল্য়ান্ড এবং নিউ হ্যাম্পশায়ার হলো শিল্প-কারখানার মালিকদের জন্য মার্কিন যুক্তরাষ্ট্রের সবচেয়ে ব্যয় বহুল রাজ্য।

### বিদ্য়ুৎ উৎপাদন
ভার্মন্টে কোনো জীবাশ্ম-জ্বালানির মজুদ নেই, তবে এর বনজ সম্পদ বিদ্যুৎ উৎপাদন এবং ঘর গরম করার জন্য প্রয়োজনীয় জ্বালানি সরবরাহ করে। অন্যান্য রাজ্যগুলোর তুলনায় এটি সবচেয়ে কম মাথাপিছু বিদ্যুৎ ব্যবহারকারী রাজ্য, শতকরা হিসেবে মাত্র ২০%। মোট বিদ্যুৎ খরচের ক্ষেত্রে এটি মার্কিন যুক্তরাষ্ট্রের সর্বনিন্ম বিদ্যুৎ খরচকারী রাজ্য। তবে, ২০১৯ সালের পরিসংখ্যান অনুযায়ী, ভার্মন্ট তার উৎপাদিত বিদ্যুতের তিনগুণ বেশি বিদ্যুৎ ব্যবহার করে এবং এটি কানাডা থেকে সবচেয়ে বেশি বিদ্য়ু আমদানি করেছে। বিদ্যুৎ উৎপাদনের ক্ষেত্রে ভার্মন্ট নবায়নযোগ্য শক্তির উৎস থেকে ৯৯.৯% বিদ্যুৎ উৎপাদন করে, যা মার্কিন যুক্তরাষ্ট্রের ৫০টি অঙ্গরাজ্যের মধ্যে সবচেয়ে বেশি।

### স্বাস্থ্যখাত

ক্রমবর্ধমান বয়স্ক জনসংখ্যা রাজ্যের অর্থনীতিতে বয়স্ক পরিষেবা এবং স্বাস্থ্য পরিষেবার অবস্থান উন্নত করবে বলে আশা করা হচ্ছে। ইউনিভার্সিট অফ ভার্মন্ট মেডিকেল সেন্টারে প্রায় ৬৪০০ কর্মী কর্মরত রয়েছে। ফলে এটি রাজ্যের সবচেয়ে বেশি কর্মী নিয়োগকারী সংস্থা।
২০১০ সালের হিসাব অনুযায়ী, ভার্মন্টের হাসপাতালগুলো রোগীদেরকে $৩.৭৬ বিলিয়ন ডলারের স্বাস্থ্য সেবা প্রদান করে এবং এর মধ্যে $২ বিলিয়ন ডলার অর্থ বিল বাবদে সংগ্রহ করে। তখন, প্রায় ৯২,০০০ জন লোক স্বাস্থ্যসেবা নেওয়ার জন্য হাসপাতালে ভর্তি হয়। ২০১১ সালে, এই রাজ্যে স্বাস্থ্যসেবা খাতে $৭৪০ মার্কিন ডলার খরচ হয়।

### শ্রমখাত
২০০৯ সালে, রাজ্যটিতে সর্বোচ্চ ৩৬১,২৯০ কর্মী  কর্মরত ছিল।
২০০৬ সালের হিসাবে, ভার্মন্টে ৩০৫,০০০ কর্মী কর্মরত ছিল। এর মধ্যে ১১ শতাংশ ইউনিয়নভুক্ত। ২৯৯,২০০ জন কর্মীর মধ্যে ৫২,০০০ জন সরকারি চাকরি, ফেডারেলে কর্মরত, অন্য রাজ্যে এবং স্থানীয় কর্মক্ষেত্রে নিয়োজিত রয়েছে।
আধুনিক সময়ে, ১৯৭৬ সালের জুন মাসের হিসাব অনুযায়ী, বেকারত্বের হার সর্বোচ্চ ছিল ৯%। ২০০০ সালের ফ্রেব্রুয়ারি মাসের হিসাব অনুসারে, বেকারত্বের হার ২.৪% নেমে আসে। অক্টোবর, ২০১৯ এর পরিসংখ্যান মতে, বেকারত্বের হার ২.২% ছিল।
১৯৮০ সাল থেকে ২০০০ সাল পর্যন্ত কর্মসংস্থানের হার বৃদ্ধি পায় ৩.৪%। ২০০০ সাল থেকে ২০০৬ সালে কর্মসংস্থানের এই হার বৃদ্ধি পেয়ে হয় ৭.৫% এবং জাতীয় ভাবে এটি বেড়ে ৪.৬% হয়। ২০০৬ সালে প্রকৃত মজুরি ছিল $৩৩,৩৮৫ ইউএস ডলার এবং ২০১০ সাল পর্যন্ত প্রকৃত মজুরি অপরিবর্তিত থাকে। জাতীয় ভাবে এটি $৩৬,৮৭১ ডলার।

### বিমা
ভার্মন্টের অর্থনীতিতে ক্রমবর্ধমানহারে গুরুত্বপূর্ণ ভূমিকা পালন করে ক্যাপটিভ ইনস্যুরেনস। এই ধরনের বিকল্প বিমার সাহায্যে, বড় কর্পোরেশন বা শিল্প সমিতিগুলো তাদের নিজস্ব ঝুঁকিগুলোকে বিমা করার জন্য স্বতন্ত্র বীমা কোম্পানি গঠন করে, যার ফলে তাদের বীমা প্রিমিয়াম উল্লেখযোগ্যভাবে হ্রাস পায় এবং বিমাকৃত ঝুঁকির উপর উল্লেখযোগ্য পরিমাণে নিয়ন্ত্রণ করা যায়। ক্যাপটিভ ইন্স্যুরেন্স কোম্পানি গঠন ও পরিচালনা করার মাধ্যমে উল্লেখযোগ্যভাবে কর ছাড় সুবিধাও পাওয়া যায়। ইনসিউরেনস ইনফরমেশন ইনস্টিটিউটের তথ্য অনুসারে, ২০০৯ সালে ভার্মন্ট ছিল বারমুডা এবং কেইম্যান আইল্যান্ডের পর ক্যাপটিভ ইনসিউরেনস কোম্পানিগুলোর জন্য বিশ্বের তৃতীয় বৃহত্তম আবাসস্থল।
২০০৯ সালের হিসাবে, এই ধরনের বিমা কোম্পানির সংখ্যা ৫৬০টি।
২০১০ সালে, এই রাজ্যের বিমা কোম্পানির সংখ্যা ৯০০ টি।

### বিনোদন

ক্যাম্প এবেনাকি, ক্যাম্প বিলিংস, ক্যাম্প ডাডলি এবং ক্যাম্প হোকেলাগা এর মতো গ্রীষ্মকালীন ক্যাম্পগুলি ভার্মন্টের পর্যটন অর্থনীতিতে গুরুত্বপূর্ণ অবদান রাখে।
২০০৫ সালে, এই রাজ্যে প্রায় ১৩.৪ মিলিয়ন ভ্রমণকারী ভ্রমণ করতে আসে, এবং তারা $১.৫৭ বিলিয়ন ডলার খরচ করে।
২০১১ সালে, ভার্মন্ট সরকার পর্যটন খাত থেকে $৪৬০ মিলিয়ন ডলার কর এবং ফি বাবদে সংগ্রহ করে। বহিরাগত পর্যটকদের থেকে ৮৯% রাজস্ব এসেছে। পর্যটন খাতে ২৬,০০০ এরও বেশি প্রত্য়ক্ষ ও পরোক্ষ জব রয়েছে, যা মোট কর্মসংস্থানের ৭.২%।
২০০০ সালের জনশুমারি অনুসারে, ভার্মন্টের সমস্ত আবাসন ইউনিটের প্রায় ১৫% খালি ছিল এবং "মৌসুমি, বিনোদনমূলক বা মাঝে মাঝে ব্যবহারের জন্য" নিয়োজিত ছিল। মেইনের পরে এটি জাতীয়ভাবে দ্বিতীয় সর্বোচ্চ শতাংশ। ভার্মন্টের কিছু শহরে, *নিউ ইংল্যান্ড এবং [[নিউইয়র্ক (অঙ্গরাজ্য)|নিউইয়র্কের]] ধনী বাসিন্দাদের মালিকানাধীন অবকাশকালীন বাড়িগুলো হাউজিং স্টকের বড় অংশ তৈরি করে।* ২০০৯ সালের এক হিসাব অনুসারে, লাডলোতে সমস্ত বাড়ির ৮৪% রাজ্যের বাইরের বাসিন্দাদের মালিকানাধীন ছিল। অন্যান্য উল্লেখযোগ্য অবকাশ-হোম রিসোর্টের মধ্যে রয়েছে ম্যানচেস্টার এবং স্টো।

#### শিকার

কালো ভাল্লুক, বন্য টার্কি, হরিণ এবং মুস-দের জন্য শিকার নিয়ন্ত্রণ করা হয়। রাজ্যে ৫,৫০০ ভাল্লুক রয়েছে। লক্ষ্য হল, ভাল্লুকের সংখ্যা ৪,৫০০ থেকে ৬,০০০ এর মধ্যে রাখা।
২০১০ সালে, রাজ্যে প্রায় ১৪১,০০০ হরিণ ছিল, যা সরকারের লক্ষ্যসীমার মধ্যে রয়েছে। যাহোক, প্রতি বর্গমাইলে বা (৪-৬ বর্গকিমিতে) ১‍০-১৫-এর বেশি হয়, তখন চারাগাছের বৃদ্ধিতে হরিণ নেতিবাচকভাবে প্রভাবিত করে।
২০১২ সালে, পরিযায়ী পাখি শিকার ১৩ অক্টোবর থেকে ১৬ ডিসেম্বর পর্যন্ত নিষিদ্ধ করা হয়। ওয়াটারফাউল শিকারও ফেডারেল আইন দ্বারা নিষিদ্ধ করা হয়।

#### স্কিইং এবং স্নোমোবাইলিং

ভার্মন্টে রয়েছে *নিউ ইংল্যান্ড অঞ্চলের সবচেয়ে বড় কিছু স্কি এলাকা*। স্কিইয়ার এবং স্নোবোর্ডাররা বার্ক মাউন্টেন স্কি এরিয়া, বোল্টন ভ্যালি, স্মাগলার্স নচ, কিলিংটন স্কি রিসোর্ট, ম্যাড রিভার গ্লেন, স্টো মাউন্টেন রিসোর্ট, কোকরান্স স্কি এরিয়া, সুগারবুশ, স্ট্র্যাটন, জে পিক, ওকেমো, সাসকাডিনা সিক্স, মাউন্ট স্নো, ব্রোমলি ব্রাটলব্রো স্কি হিল এবং ম্য়াজিক মাউন্টেন স্কি এরিয়া পরিদর্শন করে। গ্রীষ্মকালীন পর্যটকরা স্টো, ম্যানচেস্টার, কোয়েচি, উইলমিংটন, উডস্টক, মাউন্ট স্নো প্রভৃতি জায়গা ভ্রমণ করে। পরিবেশবিদ পূর্বাভাস দিয়েছেন যে, বৈশ্বিক উষ্ণায়নের প্রভাবে ভার্মন্ট জুড়ে স্কি ঋতুর সময়কাল সংক্ষিপ্ত হয়েছে। ফলে, ভার্মন্টের স্কি শিল্পের সংকোচন এবং অবসায়ন অব্যাহত রয়েছে এবং স্কি পর্যটনের উপর নির্ভরশীল ব্যক্তিদের স্কি ব্যবসা ও পেশা মারাত্মক হুমকির সম্মুখীন হচ্ছে৷
শীতকালে, নর্ডিক এবং ব্যাককান্ট্রি স্কিয়াররা ক্যাটামাউন্ট ট্রেইলে রাজ্যের দৈর্ঘ্য ভ্রমণ করতে যায়। বেশ কয়েকটি ঘোড়দৌড় প্রতিযোগিতা প্রতি বছর অনুষ্ঠিত হয়। ভার্মন্টের স্টেট পার্ক, ঐতিহাসিক স্থান, জাদুঘর, গলফ কোর্স এবং স্পা সহ নতুন বুটিক হোটেলগুলো পর্যটকদের আকর্ষণ করার জন্য পরিকল্পিতভাবে তৈরি করা হয়ে‌ছে।
২০০০-২০০১ সালে, ৪,৫৭৯,৭১৯ জন স্কিয়ার এবং স্নোবোর্ডার ভার্মন্টে ভ্রমণ করতে আসে। ২০০৯-২০১০ সালে ৪,১২৫,০৮২ জন ভ্রমণকারী এখানে ভ্রমণে আসে। সাম্প্রতিক বছরগুলোতে এই সংখ্যা আরো বেড়েছে।
২০০৮ সালে, ভার্মন্টে ১৩৮টি স্নোমোবাইলিং ক্লাব এবং এগুলোতে ৩৫,০০০ সদস্য ছিল। ক্লাবগুলো সম্মিলিত অ্যাসোসিয়েশন প্রায়ই ব্যক্তিগত জমির উপর দিয়ে ৬,০০০ মাইল (বা ৯,৭০০ কিমি) পথ তৈরি করে। বলা হয় থাকে, এই শিল্পটি "শত মিলিয়ন ডলার মূল্যের ব্যবসা"।

### খনিজ সম্পদ
মার্কিন যুক্তরাষ্ট্রের ঐতিহ্য়বাহী রটল্যান্ড এবং বারে শহরগুলো  মার্বেল এবং গ্রানাইটের খনি, উত্তোলন এবং খোদাইকরণের জন্য বিখ্যাত। বহু বছর ধরে ভার্মন্ট, মার্কিন যুক্তরাষ্ট্রের সবচেয়ে ছোট ইউনিয়ন, জার্নিম্যান স্টোনকাটারস অ্যাসোসিয়েশন অফ নর্থ অ্যামেরিকা এর সদর দপ্তর ছিল। এই সংস্থার সদস্য সংখ্যা প্রায় ৫০০। আমেরিকার প্রথম মার্বেল খনিটি হলো মাউন্ট ইলাস পর্বতের কাছাকাছি ইস্ট ডরসেটে। এই সমৃদ্ধ গ্রানাইট শিল্প ১৯ শতকের শেষের দিকে  ইতালি, স্কটল্যান্ড এবং আয়ারল্যান্ড থেকে অসংখ্য দক্ষ পাথর কাটার এবং খোদাইকারীকে আকৃষ্ট করে। মার্কিন যুক্তরাষ্ট্রের বৃহত্তম *ডাইমেনশন পাথর* এবং গ্রানাইট খনি,  রক অফ এজেস কোএরি, ভার্মন্টের বারেতে অবস্থিত। ভার্মন্ট দেশের সবচেয়ে বড় স্লেট উৎপাদনকারীও বটে। ডাইমেনশন স্টোন বা পাথর উৎপাদন থেকে সর্বোচ্চ রাজস্ব অর্জিত হয়। বারের রক অফ এজেস কোএরি দেশের অন্য়তম গ্রানাইট রপ্তানিকারক। এই কর্পোরেশনের ভাস্করদের কার্যক্রম ৩ মাইল (বা ৪.৮ কিমি) নিচে হোপ সেমেটেরি (যেখানে সমাধিস্তম্ভ এবং সমাধি রয়েছে।)-এর সড়ক থেকেও দেখা যায়।

### অমুনাফাভোগী এবং স্বেচ্ছাসেবী প্রতিষ্ঠান
২০০৮ সালে ভার্মন্টে ২,৬৮২ অলাভজনক সংস্থা ছিল, যাদের রাজস্ব $২.৮ বিলিয়ন। ২০০৫-০৮ সময়কালে স্বেচ্ছাসেবীর জন্য দেশের মধ্যে ভার্মন্টের অবস্থান ছিল নবম। এই সময়ের মধ্যে রাজ্যের মোট জনসংখ্যার ৩৫.৬% স্বেচ্ছাসেবী হয়েছিল। স্বেচ্ছাসেবীদের জাতীয় গড় ছিল ২৬.৪%।

## শিক্ষাব্যবস্থা
২০০৫ এবং ২০০৬ সালে, ভার্মন্টকে দেশের সবচেয়ে স্মার্ট বা শিক্ষিত রাজ্য হিসেবে ঘোষণা করা হয়। ২০০৬ সালে, ভার্মন্টের রাজ্যের পরীক্ষণ মান এবং জাতীয় পরীক্ষণ মানের মধ্যে একটি পার্থক্য বা ব্যবধান দেখা যায়, যা গড়ে ৩০%। ফলতঃ এটি রাজ্যের অনুকূলে পক্ষপাতদুষ্ট হয় বলে সর্বজনীনভাবে গৃহীত হয় নি। এই কারণে, শিক্ষার মান যাচাইয়ে মার্কিন যুক্তরাষ্ট্রে এটি সেরাদের মধ্যে ১১তম হয়। অবশ্য অন্য রাজ্যগুলো আরো বেশি পক্ষপাতদুষ্ট মান নির্ণয় করে। যাহোক, যখন জাতিগত উন্নয়নের জন্য ভাতা প্রদান করার সিদ্ধান্ত বিবেচনা করা হয়, ২০০৭ সালে, মার্কিন যুক্তরাষ্ট্র সরকার কর্তৃক পরিচালিত টেস্ট স্কোরের তালিকায় দেখা যায়, ভার্মন্টের চতুর্থ গ্রেডের শ্বেতাঙ্গ শিক্ষার্থীরা পড়া বা রিডিং-এর ক্ষেত্রে ২৫ তম (নাম্বার ২২৯) এবং গণিতের ক্ষেত্রে ২৬ তম (নাম্বার ২৪৭) স্থান লাভ করে। পরিসংখ্যানগত কারণে গড় থেকে প্রথম তিনটি স্কোরে অস্বাভাবিক পার্থক্য হওয়ায় সেগুলো বিবেচিত হয়নি। অষ্টম শ্রেণির শ্বেতাঙ্গ  শিক্ষার্থীরা রিডিংয়ে গড় নাম্বার থেকে উল্লেখযোগ্যভাবে বেশি স্কোর করে। কৃষ্ণাঙ্গ শিক্ষার্থীরা মান যাচাই অভীক্ষায় সামান্য পরিমাণে অংশগ্রহণ করে, তাই পরিসংখ্যান নির্ভরযোগ্য নয় বলে গ্রহণযোগ্য হয়নি।
২০১৭ সালে, ৭৬,০০০ পাবলিক স্কুলের শিক্ষার্থীদের জন্য শিক্ষাখাতে ব্যয় হয় $১.৬ বিলিয়ন ডলার। শিক্ষার্থী প্রতি মাথাপিছু ব্যয় করা হয় ২১,০০০ ডলারেরও বেশি। 
২০১১ সালে, ভার্মন্টের মোট জনসংখ্যার ৯১% উচ্চ বিদ্যালয় থেকে স্নাতক ডিগ্রি লাভ করে, জাতীয়ভাবে এই হার ছিল ৮৫%। জাতীয়ভাবে 28% এর তুলনায় প্রায় 34% এর কমপক্ষে একটি স্নাতক ডিগ্রি রয়েছে। ভার্মন্টের জনসংখ্যার প্রায় ৩৪% এর একটি করে আন্ডারগ্রাজুয়েট ডিগ্রি আছে, জাতীয় পর্যায়ে এই হার ২৮%।
২০১৩ সালের হিসাবে, শিক্ষার্থী ও শিক্ষকের অনুপাত জাতীয় পর্যায়ে সর্বনিম্ন ছিল।

### উচ্চতর শিক্ষা

**জর্জ পারকিন্স মার্শ** কর্তৃক ভার্মন্ট বিশ্ববিদ্যালয়ে পরীক্ষা-নিরীক্ষা এবং পরবর্তীতে ভার্মন্টে জন্মগ্রহণকারী দার্শনিক এবং শিক্ষাবিদ *জন ডিউই*-এর প্রভাবে ইলেক্টিভস এবং করার মাধ্যমে শেখার ধারণাগুলো এসেছে। ফলে, উচ্চশিক্ষার প্রসার ঘটে।
ভার্মন্ট স্টেট কলেজ সিস্টেমের অন্তর্ভুক্ত রয়েছে ভার্মন্টের পাঁচটি কলেজ, ভার্মন্ট বিশ্ববিদ্যালয় (ইউভিএম), এছাড়া অন্যান্য প্রাইভেট এবং উচ্চতর ডিগ্রি প্রদানকারী শিক্ষা প্রতিষ্ঠানের মধ্যে উল্লেখযোগ্য: বেনিংটন কলেজ, শ্যাম্পলেইন কলেজ‌, গডার্ড কলেজ, মিডলব্যারি কলেজ, সেইন্ট মাইকেল কলেজ, ভার্মন্ট ল স্কুল, এবং নরউইচ বিশ্ববিদ্যালয়।

## পরিবহন খাত
ভার্মন্টের পরিবহন ব্যবস্থা নিয়ন্ত্রণ করে ভারমন্ট এজেন্সি অফ ট্রান্সপোর্টেশন (ভিট্রানস)। ভার্মন্টের প্রধান পরিবহন মাধ্যম হলো মোটর গাড়ি। ২০০৮ সালের তথ্য অনুযায়ী, ভার্মন্টের প্রায় ৯৪.৩% পরিবারের একটি করে গাড়ি আছে। লেক শ্যাম্পলেইন জুড়ে চারটি ফেরি চলাচল করে। *অ্যামট্র্যাক* কর্তৃক পরিচালিত প্যাসেঞ্জার রেল পরিবহন ভার্মন্টার এবং ইথান অ্যালেন এক্সপ্রেস ট্রেন দৈনিক ও নিয়মিতভাবে যাত্রী সেবা দেয়। আন্তঃনগর বাস অপারেটরগুলো কর্তৃক পরিচালিত ভার্মন্ট ট্রান্সলাইনস, গ্রেহাউন্ড লাইনস এবং মেগাবাস বাস গুলো আন্তঃনগর যাত্রী সেবা দেয়। বেশ কিছু পাবলিক ট্রানজিট এজেন্সি স্থানীয় ও কাউন্টি স্তরে এবং আন্তঃরাজ্য় পর্যায়ে বাস পরিষেবা পরিচালনা করে। রাজ্যের প্রধান বিমানবন্দর হলো বার্লিংটন ইন্টারন্যাশনাল এয়ারপোর্ট। 
### সড়কপথ

২০১২ সালে, রাজ্যের নিবন্ধিত মোটর গাড়ি ৬০৫,০০০। মনে করা হয়,  রাজ্যের প্রতি ব্যক্তির প্রায় একটি করে গাড়ি আছে। এই হিসাব, দেশব্যাপী গড় গাড়ির মালিকানার অনুরূপ। ২০১২ সালে, রাজ্যে প্রায় অর্ধেক কার্বন নির্গমন হয়েছে যানবাহন থেকে।
২০১০ সালের হিসাব অনুসারে, ভার্মন্টের  জাতীয় মহাসড়ক মালিকানা ছিল। ৫০ অঙ্গরাজ্যের মধ্যে এটি তৃতীয় সর্বনিন্ম পরিমাণ।
২.৫% মহাসড়ক "জনাকীর্ণ" হিসেবে তালিকাভুক্ত ছিল, যা দেশের পঞ্চম সর্বনিম্ন। মহাসড়কে দুর্ঘটনাজনিত মৃত্যু হার ছিল প্রতি , দেশের হিসেবে দশম সর্বনিম্ন। মহাসড়ক রক্ষণাবেক্ষণ খরচ মাইল প্রতি $২৮৬৬৯ মার্কিন ডলার, যা রাজ্যগুলোর মধ্যে সর্বোচ্চ ১৭তম। ভার্মন্টের ২,৬৯১ টি সড়কের মধ্যে ৩৪.৪% সড়ক জরাজীর্ণ বা পুরনো হিসেবে চিহ্নিত হয়েছিল, যা দেশের ৮ম সর্বাপেক্ষা খারাপ। ২০০৫-০৬ সালের একটি সমীক্ষায় "ব্যয়-কার্যকর সড়ক রক্ষণাবেক্ষণ" এর জন্য ভার্মন্ট অন্য রাজ্যগুলোর মধ্যে ৩৭তম স্থান ছিল, যা ২০০৪-০৫ সালে  আরো তেরো স্থান নিচে ছিল। 
২০০৭ সালের জরিফ অনুসারে, মহাসড়কে দুর্ঘটনার ক্ষেত্রে তৃতীয় নিরাপদ রাজ্য হিসেবে র্যাংকিংএ স্থান দেওয়া হয়। মহাসড়কে মারাত্মক দুর্ঘটনার এক তৃতীয়াংশ মাতাল চালক কর্তৃক সংঘটিত। হিসাব অনুযায়ী, গড়ে মাতাল অবস্থায় গাড়ি চালানোর ঘটনায় প্রতি বছর ২০-২৫ জন মানুষ মারা যায়, এবং ৭০-৮০ জন লোক রাজ্যে মারাত্মক গাড়ি দুর্ঘটনায় শিকার হয়। উত্তর ভার্মন্টে *মুসের* সাথে গাড়ির সংঘর্ষ কারণে দুর্ঘটনা একটি বড় ট্রাফিক হুমকি এবং প্রতি বছর বেশ কয়েকটি মৃত্যুর কারণ হয় এটি। ২০০৯ সালে, ভার্মন্টের ৯৩% গাড়ি চালকদের বীমা করা ছিল, সর্বোচ্চ শতাংশের ক্ষেত্রে এটি পেনসিলভেনিয়ার সাথে সমতুল্য। এর আগে ২০০৮ সালে, ভার্মন্ট সবচেয়ে কম বীমাবিহীন গাড়িচালকের জন্য পঞ্চম সেরা রাজ্য ছিল, যার হার ৬%। 
ট্রাকের ক্ষেত্রে  কম ওজনের ট্রাক ভার্মন্টের আন্তঃরাজ্য মহাসড়ক ব্যবহার করতে পারে। রাজ্য সড়কের সীমা হল । এর মানে হল যে, আন্তঃরাজ্য সড়কে অত্যধিক ভারী যানবাহন আইনত নিষিদ্ধ, শুধুমাত্র সেকেন্ডারি সড়কে ভারী যানবাহন চলাচল করতে পারে। 
১৯৬৮ সালে, ভার্মন্ট তার রাস্তার পাশে বিজ্ঞাপনের জন্য *বিলবোর্ড* ব্যবহার নিষিদ্ধ করে। হাওয়াই, মেইন এবং আলাস্কা সহ ভার্মন্ট মার্কিন যুক্তরাষ্ট্রের চার অঙ্গরাজ্য যারা রাস্তার পাশে বিলবোর্ড নিষিদ্ধ করে।
### ফেরী

বার্লিংটন, শার্লট, গ্র্যান্ড আইয়ল এবং শোর্যাম থেকে লেক শ্যাম্পলেইন জুড়ে নিউ ইয়র্ক রাজ্যে যাওয়া-আসার জন্য একটি বছরব্যাপী ফেরি পরিষেবা রয়েছে। শোর্যাম ফেরি ছাড়া বাকি সবগুলো লেক শ্যাম্পলেইন ট্রান্সপোর্টেশন কোম্পানি (এলসিটিসি) দ্বারা পরিচালিত হয়।
### রেল

রাজ্যে রেলপথে ন্যাশনাল রেলরোড প্যাসেনজার কর্পোরেশন বা অ্যামট্র্যাকের *[[ভারমন্টার (ট্রেন)|ভারমন্টার]]* এবং *[[ইথান অ্যালেন এক্সপ্রেস]]* 
ট্রেনগুলো চলাচল করে। আবার, নিউ ইংল্যান্ড সেন্ট্রাল রেলপথে এবং গ্রিন মাউন্টেন রেলপথে ভারমন্ট রেলওয়ের ট্রেন চলাচল করে।
ইথান অ্যালেন এক্সপ্রেস *বার্লিংটন ইউনিয়ন স্টেশন*, *ফেরিসবার্গ-ভারগেনস*, *মিডলব্যারি*, *রোটল্যান্ড* এবং *ক্যাসেলটন* চলাচল করে যাত্রী সেবা দেয়, অন্যদিকে, ভারমন্টার ট্রেন *সেন্ট অ্যালব্যানস*, *এসেক্স জাংশন*, *ওয়াটারবারি*, *মন্টপিলিয়ার*, *র্যান্ডলফ*, *হোয়াইট রিভার জাংশন*, উইন্ডসর, *বেলোজ ফলস*, এবং *ব্র্যাটলবোরো*-তে চলাচল করে।
### আন্তনগর বাস
গ্রেহাউন্ড লাইন বেলোজ ফলস, ব্রাটলবোরো, বার্লিংটন, মন্টপিলিয়ার, এবং হোয়াইট রিভার জংশনগুলোতে থামে। নভেম্বর, ২০১৪ সাল থেকে মেগাবাস বার্লিংটন এবং মন্টপিলিয়ারে থামে। ভার্মন্টার ট্রান্সলাইনস হলো একটি আন্তঃনগর বাস কোম্পানি, যা ২০১৩ সালে প্রিমিয়ার কোচ নিয়ে গ্রেহাউন্ডের সাথে অংশীদারিত্ব করে এবং ৯ জুন, ২০১৪ তারিখ থেকে বাস পরিষেবা শুরু করে। এটি মিল্টন, কোলচেস্টার, বার্লিংটন, মিডলবেরি, ব্র্যান্ডন, রোটল্যান্ড, ওয়ালিংফোর্ড, ম্যানচেস্টার এবং বেনিংটনকে তার বার্লিংটন থেকে আলব্য়ানি লাইনে যাত্রী পরিষেবা দেয়। ইউএস রুট ৪ করিডোর বরাবর রোটল্যান্ড, কিলিংটন, ব্রিজওয়াটার, উডস্টক, কুইচি এবং হোয়াইট রিভার জংশন পর্যন্ত যাত্রী বহন করে। আলবেনি-বেনিংটন শাটল হলো ইয়াংকি ট্রেলস ওয়ার্ল্ড ট্রাভল কর্তৃক পরিচালিত একটি আন্তঃনগর বাস, যা বেনিংটন শহরের প্রতি কার্যদিবসে চলাচল করে।
### স্থানীয় বাস

বাস ট্রানজিট সেবাপ্রদানকারীরা যৌথভাবে প্রতিটি ভার্মন্ট কাউন্টিতে স্থানীয় বাস পরিষেবা পরিচালনা করে, যদিও রুট ফ্রিকোয়েন্সি এবং কভারেজ প্রায়ই প্রধান শহরগুলোর বাইরে সীমিতভাবে দেওয়া হয়। বহু বাসঅপারেটর *প্যারাট্রানজিট* এবং আঞ্চলিক *এক্সপ্রেস বাস* পরিষেবাও প্রদান করে। গ্রীন মাউন্টেন ট্রানজিট হলো রাজ্যের বৃহত্তম বাস অপারেটর। এটি ২০২২ সালের প্রথম তিন মাসের হিসাব অনুযায়ী সপ্তাহের প্রতি দিন গড়ে ৭৩০০ যাত্রীকে বাস পরিষেবা দেয়। অন্যান্য প্রধান বাস অপারেটগুলো হলো মার্বেল ভ্যালি রিজিওনাল ট্রানজিট ডিস্ট্রিক্ট (দ্য বাস), সাউথইস্ট ভার্মন্ট ট্রানজিট মুভার (MOOver), *ট্রাই-ভ্যালি ট্রানজিট*, *রুরাল কমিউনিটি ট্রান্সপোর্টেশন*, *অ্যাডভান্স ট্রানজিট*, এবং গ্রীন মাউন্টেন কমিউনিটি নেটওয়ার্ক।

### আকাশ পথ
[থাম্ব|[বার্লিন, ভার্মন্ট|বার্লিনে অবস্থিত এডওয়ার্ড এফ. ন্যাপ স্টেট এয়ারপোর্ট]]বার্লিংটন ইন্টারন্যাশনাল এয়ারপোর্ট হলো ভার্মন্টের বৃহত্তম বিমানবন্দর। এটি,  আটলান্টা, শার্লট, শিকাগো, ডেনভার, ডেট্রয়েট, ওয়াশিংটন, জন এফ. কেনেডি আন্তর্জাতিক বিমানবন্দর, লাগোর্ডিয়া, নিউয়ার্ক, অরল্যান্ডো, এবং ফিলাডেলফিয়ায় নিয়মিত বিমান ফ্লাইট পরিচালনা করে। বিমান পরিষেবা প্রদানকারী বিমান সংস্থাগুলোর মধ্যে রয়েছে: আমেরিকান এয়ারলাইন্স, 
ডেল্টা এয়ারলাইন্স, ফ্রন্টিয়ার এয়ার, জেটব্লু এবং ইউনাইটেড এয়ারলাইন্স। এছাড়া, এটি এমন বিমানবন্দর যেখানে ১৫৮তম ফাইটার উইংয়ের ১৩৪তম ফাইটার স্কোয়াড্রন অবস্থিত।
"গ্রিন মাউন্টেন বয়েজ" নামে পরিচিত এই স্কোয়াড্রনটি অত্যাধুনিক ব্লক থার্টি-সিক্সটিনসি/ডি ফাইটিং ফ্যালকন (Block 30 F-16C/D Fighting Falcon) বিমানে সজ্জিত এবং উত্তর-পূর্ব মার্কিন যুক্তরাষ্ট্রকে আকাশ থেকে রক্ষা করার দায়িত্বে নিয়োজিত রয়েছে।
*রটল্যান্ড সাউদার্ন ভার্মন্ট আঞ্চলিক বিমানবন্দরের* কেপ এয়ার হয়ে বোস্টন পর্যন্ত নিয়মিত ফ্লাইট রয়েছে।

## গণ মাধ্যম
### সংবাদপত্র
ভার্মন্টের আইন অনুযায়ী, ভার্মন্ট সেক্রেটারি অফ স্টেটকে এমন সংবাদপত্রের অনুমোদন করতে হবে যা রাজ্য জুড়ে সকল ধরনের সংবাদ ও তথ্য সাধারণ জনতা কাছে পরিবেশন করে যা হলো "নিউজপেপার অফ রেকর্ড"। 

* *অ্যাডিসন কাউন্টি ইনডিপেনড্যান্ট*
* *বেনিংটন ব্যানার*
* *ব্রাটলবোরো রিফর্মার*
* *বার্লিংটন ফ্রি প্রেস*
* *ক্যালেডোনিয়ান রেকর্ড*
* *দ্য ক্রনিকল*
* *আইল্যান্ডার*
* *নিউপোর্ট ডেইলি এক্সপ্রেস*
* *নিউস এন্ড সিটিজেন* / *দ্যা ট্র্যানস্ক্রিপট*
* *রোটল্যান্ড হেরল্ড*
* *সেভেন ডেইস*
* *সেইন্ট আলব্যানস মেসেঞ্জার*
* *বার মন্টপিলিয়ার টাইমস্ আরগ্যাস*
* *ভ্যালি নিউজ*
* *ভার্মন্ট লইয়ার*
* *হোয়াইট রিভার ভ্যালি হেরাল্ড* (*হেরল্ড অফ র্যান্ডলফ*)


### সম্প্রচার মাধ্যম
ভার্মন্টে ৯৩টি রেডিও স্টেশন সম্প্রচার স্টেশন রয়েছে। রেডিওর প্রধান শ্রেণিবিভাগ গুলো: টক/তথ্য (১১), দেশ (৯), এবং ক্লাসিক রক (৯)। রেডিও সম্প্রচার স্টেশনের প্রধান মালিক: ভার্মন্ট পাবলিক রেডিও (যার ১১টি সম্প্রচার তরঙ্গ এবং ১৩টি লোপাওয়ার স্থানীয় ট্রান্সমিটার আছে।) অন্যান্য কোম্পানির পাঁচ বা তার কম স্টেশন আছে। রাজ্যে ১৫টি অনলাইনভিত্তিক রেডিও স্টেশন রয়েছে৷ 
ভার্মন্টে ১০টি উচ্চ-ক্ষমতার টেলিভিশন সম্প্রচার স্টেশন রয়েছে, যার মধ্যে তিনটি একটি প্রধান স্টেশনের স্যাটেলাইট স্টেশন। নিচে নেটওয়ার্ক এবং উচ্চ-শক্তিসম্পন্ন ট্রান্সমিটারের সংখ্যা উল্লেখ করা হলো: এবিসি (১), সিবিএস (১), ফক্স (১), এনবিসি (২), পিবিএস (৪), আরটিভি (১)। 
এছাড়াও, ভার্মন্টে ১৭টিটি লো-পাওয়ার টেলিভিশন সম্প্রচার স্টেশন রয়েছে, যেগুলো বেশ কয়েকটি হাই-পাওয়ার স্টেশনগুলোর স্যাটেলাইট।

## বিদ্যুৎ ব্যবস্থা

ভার্মন্টে ২০টিরও বেশি বিদ্যুৎ উৎপাদন কেন্দ্র হতে বৈদ্যুতিক শক্তির চাহিদা পূরণ করা হয়। সবচেয়ে বড় বিদ্যুৎ উৎপাদন কেন্দ্র হলো- গ্রিন মাউন্টেন পাওয়ার। এটি *এনারগি* এর সাবসিডিয়ারি প্রতিষ্ঠান, সম্প্রতি এনারগি, ভার্মন্ট পাবলিক সার্ভিস-কেও কিনে নিয়েছে। একসাথে মিলে, এই অদ্বিতীয় কোম্পানিটি প্রায় ৭০% ক্ষুদ্র গ্রাহকের বিদ্যুতের চাহিদা পূরণ করে। অন্যান্য রাজ্যের তুলনায় ভার্মন্ট কম বিদ্যুৎ খরচ করে থাকে। অতএব, এটি যুক্তরাষ্ট্রে সবচেয়ে কম কার্বন নিসরণকারী রাজ্য। ২০১০ সালের হিসাব অনুযায়ী, নিউ ইংল্যান্ড অঞ্চলে ভার্মন্টের সবচেয়ে কম পাইকারি বিদ্যুৎ উৎপাদন খরচ ছিল।

## গণ স্বাস্থ্য
২০১০ সালে, গ্যালাপ অ্যান্ড হেলথওয়েজ-এর সমীক্ষায় দেখা যায়, পূর্ণবয়স্কদের সুস্থতার ক্ষেত্রে ভার্মন্টের র্যাংকিং ষষ্ঠতম। শিশুর শারীরিক সুস্থতার ক্ষেত্রে এই রাজ্যের স্থান তৃতীয়। ২০১০ সালে, গণস্বাস্থ্যের আউটকাম অনুযায়ী, ভার্মন্ট জাতীয়ভাবে সর্বোচ্চ স্থান লাভ করে।
২০০০ সালে, এই অঙ্গরাজ্য প্রতিরোধমূলক পরিষেবা এবং দীর্ঘস্থায়ী অবস্থার ব্যবস্থাপনা উন্নত করার লক্ষ্যে ভারমন্ট চাইল্ড হেলথ ইমপ্রুভমেন্ট প্রোগ্রাম বাস্তবায়ন শুরু করে। এই কারণে, ২০১১ সালে, শিশু স্বাস্থ্য ব্যবস্থার কার্যকারিতায় ভার্মন্ট, দেশের মধ্যে তৃতীয় স্থান লাভ করে। ২০১১ সালে, প্রিম্যাচুরিটি রিপোর্ট কার্ড বিষয়ে মার্চ অফ ডাইমস্, ভার্মন্টকে একটি "A" বা দেশের মধ্যে এক নম্বর স্থান দিয়েছে। 
২০০৮ সালে, ভার্মন্ট আট বছরের মধ্যে সপ্তম বারের জন্য বসবাসের ক্ষেত্রে সবচেয়ে স্বাস্থ্যকর স্থান হিসাবে দেশের এক নম্বরে থাকে। এক্ষেত্রে বিবেচনাযোগ্য বিষয় ছিল কমবয়সী কিশোরীদের 
স্বল্প জন্মদান হার, শক্তিশালী স্বাস্থ্য বিমা, দেশের মধ্যে সর্বনিম্ন এইডস সংক্রমণ হার এবং অন্যান্য ১৮টি বিষয়। ধূমপান, স্থূলতা, কম পেশাগত মৃত্যু, স্বাস্থ্য বীমার ব্যাপকতা এবং কম শিশুমৃত্যু হার প্রভৃতি বিষয়ে এই রাজ্য ভালো অগ্রগতি অর্জন করে। তবে, বিঞ্জ ড্রিংকিং বা অধিক মদ্যপানের উচ্ছ প্রবণতার  একটি সমস্যা ছিল।  *****

২০০৯ সালে, ভার্মন্ট জননিরাপত্তা পর্যায়ে দেশের মধ্যে দ্বিতীয় স্থানে ছিল। সহিংসতার মাত্রা ও  অপরাধ সংঘটনের মাত্রার পরিসংখ্যান এক্ষেত্রে ব্য়বহার করা হয়।

২০০৭ সালে, ৭৫ বছরের কম বয়সী মানুষের "অকাল মৃত্যু" প্রতিরোধে দেশের সেরা রাজ্যেগুলোর মধ্যে পঞ্চম স্থানে ছিল। জীবিত থাকার শতকরা হারে ক্ষেত্রে পাঁচটি সর্বনিম্ন রাজ্যের দ্বিগুণ ছিল।

২০০৮ সালে, প্রায় ১০০,০০০ ভার্মন্টের অধিবাসী, ফেডারেল সরকার, মেডিকেয়ার, ট্রাই-কেয়ার এবং ভেটেরান্স অ্যাডমিনিস্ট্রেশনের মাধ্যমে স্বাস্থ্যসেবা পায়। ফেডারেল আইন, এরিসা (ERISA) এর অধীনে বিমা সুবিধা প্রদানকারী নিযোগকর্তাদের হয়ে প্রায় ১০০০০ ভার্মন্টার কাজ করে। প্রায় ২০% ভার্মন্টার অন্য রাজ্যে গিয়ে স্বাস্থ্য সুবিধা লাভ করে। অন্য রাজ্যের অধিবাসীদের ২০% ভার্মন্ট থেকে স্বাস্থ্য সুবিধা পায়। ******

## আইন এবং সরকার ব্যবস্থা

যুক্তরাষ্ট্রীয় সরকারব্যবস্থায় মার্কিন আইনসভার সর্বোচ্চ কক্ষ কংগ্রেসে ভার্মন্টের দুইজন সিনেটর এবং একজন রিপ্রেজেন্টিভ রয়েছে। ভার্মন্ট রাজ্য মার্কিন সংবিধানের মাধ্যমে পরিচালিত হয়। সংবিধান অনুযায়ী সরকারের তিনটি বিভাগ, যেমন: আইন বিভাগ, নির্বাহী বিভাগ এবং বিচার বিভাগ রয়েছে। এই বিভাগগুলোর সর্বোচ্চ রাষ্ট্রীয় প্রতিষ্ঠান হলো যথাক্রমে *ভার্মন্ট জেনারেল অ্যাসেম্বলি*, *ভার্মন্ট-গভর্নর* এবং *ভার্মন্ট সুপ্রীম কোর্ট*। ভার্মন্টের গভর্নর এবং জেনারেল অ্যাসেম্বলির ৩০ জন সিনেটর ২ বছর মেয়াদে নির্বাচিত হন। ২ বছরের জন্য তারা কতবার নির্বাচিত হতে পারে তার কোনো নির্দিষ্ট সীমা নেই। ভার্মন্ট অঙ্গরাজ্যের রাজধানী মন্টপিলিয়ার। ভার্মন্টে তিন ধরনের নিবন্ধিত মিউনিসিপ্যালটি বা পৌরসভা রয়েছে: নগর, শহর এবং গ্রাম। নিউ ইংল্যান্ডের মতো অধিকাংশ ক্ষেত্রে, স্বায়ত্তশাসিত কাউন্টি সরকারের জন্য কিছু প্রবিধান রয়েছে। কাউন্টি এবং কাউন্টির আসনগুলোতে বিভিন্ন সরকারি পরিষেবা প্রদানের জন্য দায়িত্ব প্রাপ্ত কর্মকর্তা থাকেন যেমন: রাজ্য অ্যাটর্নি এবং শেরিফ। ভার্মন্ট রাজ্য সরকার বিভিন্ন ক্ষেত্রে বিভিন্ন পরিষেবার জন্য় সরাসরি অর্থায়ন করে থাকে। রাজ্য় সরকারের পরবর্তী নিন্মস্তর হলো মিউনিসিপ্য়ালটি বা পৌরসভা। এই মিউনিসিপ্যালটির অধীনে বিভিন্ন শহর সমূহ রয়ে‌ছে।

### অর্থায়ন এবং করব্যবস্থা
ভার্মন্ট হল ইউনিয়নের একমাত্র রাজ্য যেখানে সুষম-বাজেটের প্রয়োজন নেই, তবুও ১৯৯১ সাল থেকে প্রতি বছর এটি সুষম বাজেট তৈরি করছে। ২০০৭ সালে, *মুডি'স* এই রাজ্যকে তার শীর্ষ বন্ড ক্রেডিট রেটিং (AAA) দেয়।

ব্যক্তিগত ব্যবসায়িক প্রতিষ্ঠানে যেমন তহবিল বা মূলধন থাকে ঠিক তেমনি বিবিধ কার্যকলাপ পরিচালনার জন্য় ভার্মন্টের প্রাতিষ্ঠানিক তহবিল রয়েছে। ভার্মন্ট লটারি কমিশন, লিকার কন্ট্রোল ফান্ড, এবং আনএমপ্লয়মেন্ট কমপেনসেশন ট্রাস্ট ফান্ড হলো প্রাতিষ্ঠানিক বা এন্টারপ্রাইজ ফান্ডের মধ্যে বৃহত্তম ফান্ড।

অধিকন্তু ২০০৭ সালে, মার্কিন যুক্তরাষ্ট্রের ৫০টি অঙ্গরাজ্যের মধ্যে করারোপ ও সর্বোচ্চ কর আদায়ে ভার্মন্ট ছিল ১৪তম। এটি মাথাপিছু করারোপ করে $৩,৪৪৭ ডলার। যাহোক, সিএনএনএমমানি (CNNMoney) এর মাথাপিছু আয়ের ভিত্তিতে করা র্যাংকিংয়ে ভার্মন্টকে দেশের মধ্যে সর্বোচ্চ স্থানে রাখে। র্যাংকিংয়ের তথ্যে দেখা যায়, ভার্মন্টের অধিবাসীদের মাথাপিছু আয় $৩৮,৩০৬ ডলার এবং অর্পিত করহার ১৪% ও ব্যক্তি প্রতি আরোপিত কর $৫,৩৮৭ ডলার।

ক্রমবর্ধমান স্ট্রাকচারে ৫টি আয়ের শ্রেণিভেদে ভার্মন্ট ব্যক্তিগত আয়ের উপর রাজ্যকর নির্ধারণ করে। আয় অনুযায়ি প্রান্তিক কর হার ৩.৬% থেকে ৯.৫%। ২০০৮ সালে, ভার্মন্টের শীর্ষ ব্যক্তিগত উপার্জনকারী ১% অধিবাসী বেশি কর প্রদান করে যা আয়কর রাজস্বের ৩০%। প্রায় ২,০০০ জন লোক ব্যক্তিগতভাবে পর্যাপ্ত আয় করে যারা সর্বোচ্চ প্রান্তিক করহার ৯.৫% কর দেয়।

### রাজনৈতিক বিষয়াবলি

৪টি স্বাধীন রাজ্যের মধ্যে ভার্মন্ট অন্যতম স্বাধীন রাজ্য ছিল, (অন্য স্বাধীন রাজ্যগুলো হলো- টেক্সাস, ক্যালিফোর্নিয়া এবং হাওয়াই)। উল্লেখযোগ্যভাবে, ভার্মন্টই একমাত্র রাজ্য যেটি অ্যান্টি-ম্যাসনিক পার্টির বাইরে থেকে রাষ্ট্রপতি প্রার্থীকে ভোট দেয়। ফ্রাঙ্কলিন ডি. রুজভেল্টের চার মেয়াদের রাষ্ট্রপতি থাকাকালীন সময়ে তার প্রতিকূলে ভোট দেয়। অন্য় আরেকটি রাজ্য়ও তার প্রতিকূলে ভোট দেয়, তাহলো মেইন।

ভার্মন্টের স্বাধীন রাজনৈতিক চেতনার ইতিহাস **দ্বিতীয় ভার্মন্ট প্রজাতন্ত্র** প্রতিষ্ঠার আন্দোলন এবং বিচ্ছিন্নতার পক্ষে অন্যান্য পরিকল্পনার দিকে পরিচালিত করে।

ভার্মন্ট, মার্কিন যুক্তরাষ্ট্রের একমাত্র রাজ্য যেখানে ভোটারদেরকে ভোটদানের আগে শপথ নিতে হয়। ১৭৭৭ সাল থেকে ভোটারের শপথ বা নিশ্চিতকরণ বিষয়টি ভার্মন্টে প্রচলিত রয়েছে। ১৭৭৭ সালে প্রথম শ্বেতাঙ্গরা সর্বজনীন ভোটাধিকার লাভ করে।

#### রাজ্য ভিত্তিক রাজনৈতিক ব্যবস্থা

১৮৫৪ সালে প্রতিষ্ঠার পর থেকে রিপাবলিকানরা ১৯৭০ সাল পর্যন্ত ভার্মন্টের স্থানীয় রাজনীতিতে আধিপত্য বিস্তার করে এবং ১৯৯০ সাল পর্যন্ত প্রেসিডেন্ট স্তর পর্যন্ত সক্রিয় প্রভাব রাখে। ১৯৬০ এর আগে, গ্রামীণ স্বার্থ আইনসভায় প্রভাব বিস্তার করত। ফলত, শহরগুলো, বিশেষ করে বার্লিংটন এবং উইনোস্কির পুরানো এলাকা অবহেলিত থাকে এবং জনগণ নতুন শহরতলিতে যেতে শুরু করে।
১৯৬০-এর দশকে মার্কিন যুক্তরাষ্ট্রের সুপ্রিম কোর্টের দেওয়া এক ব্যক্তি, এক ভোটের রায়ের  জন্য রাজ্যগুলো তাদের জনসংখ্যাকে সঠিকভাবে প্রতিফলিত করার জন্য তাদের আইনসভা এবং জেলাগুলো পুনর্বিন্যাস করে। এতে ভার্মন্টের শহুরে এলাকাগুলো রাজনৈতিক ক্ষমতা লাভ করে।

#### ফেডারেলীয় রাজনীতি

ঐতিহাসিকভাবে, জাতীয় নির্বাচনের ক্ষেত্রে ভার্মন্টকে দেশের সবচেয়ে নির্ভরযোগ্য রিপাবলিকান সমর্থক রাজ্যগুলোর অন্যতম হিসেবে বিবেচনা করা হয়। ১৮৫৬ সাল থেকে ১৯৮৮ সাল পর্যন্ত, ভার্মন্ট শুধুমাত্র একবার 
ডেমোক্র্যাটিক পার্টিকে ভোট দেয়। ১৯৬৪ সালে ব্যারি এম. গোল্ডওয়াটারের বিপক্ষে লিন্ডন বি. জনসনকে ভোট দেয় এবং তিনি নিরঙ্কুশ বিজয় লাভ করেন। ফ্রাঙ্কলিন ডি. রুজভেল্ট তার রাষ্ট্রপতি পদে নির্বাচনের চারটি বিডেই প্রবলভাবে বাধাপ্রাপ্ত হয়েছিলেন এমন দুটি রাজ্য হলো ভার্মন্ট এবং অন্যটি মেইন। ১৯ শতকের শেষে এবং ২০ শতকের গোড়ার দিকে, রিপাবলিকান দলের প্রেসিডেন্ট প্রার্থীরা প্রায়ই ৭০% ভোট পেয়ে এই রাজ্যে জয়লাভ করে।

১৯৮০ এবং ১৯৯০-এর দশকে, অনেক লোক ভার্মন্ট ছেড়ে অন্য রাজ্যে চলে যায়। এই অভিবাসনের বেশিরভাগ ক্ষেত্রে নিউ ইয়র্কের শহুরে এলাকা এবং ভার্মন্টে নিউ ইংল্যান্ডের বাকি অংশে আরো উদার রাজনৈতিক আদর্শের অধিবাসীর আগমন ঘটে। ঐতিহাসিকভাবে ভার্মন্ট রিপাবলিকানিজমের  ব্র্যান্ড হলেও পরবর্তীতে মধ্যপন্থী, এবং আরো পরে, এই রাজ্যে বাইরের রাজ্য থেকে নতুন অধিবাসীর আগমনের কারণে ভার্মন্টে ডেমোক্র্যাটদের জনপ্রিয়তা ধীরে ধীরে বৃদ্ধি পায়। এর উদাহরণস্বরূপ: ১৯৯০ সালে ডেমোক্রেটিক সোশালিস্ট হিসেবে পরিচিত বার্নি স্যান্ডার্স একক এবং স্বতন্ত্র প্রার্থী রূপে ভার্মন্ট থেকে হাউজ অফ কমন্সের সদস্য নির্বাচিত হন। ২০০৭ সালে, তিনি রাজ্যের জুনিয়র সিনেটর নির্বাচিত হন। যাহোক, তার পুরো রাজনৈতিক জীবনে, হাউস এবং সিনেটে, স্যান্ডার্স ডেমোক্র্যাটদের সাথে কাজ করেছেন এবং কমিটির কার্যভার ও দলীয় নেতৃত্বের জন্য ভোট দেওয়ার ক্ষেত্রেও তাকে ডেমোক্র্যাট হিসাবে গণ্য করা হয়।

ভার্মন্ট ১৯৮৮ সালে জর্জ এইচ.ডব্লিউ. বুশকে স্বল্প সমর্থন করে। পরবর্তীতে, ১৯৯২ সালে এটি ডেমোক্র্যাট প্রার্থী বিল ক্লিনটনকে ১৬-পয়েন্টের ব্যবধানে দেয় সমর্থন করে - ১৯৬৪ সালের পর প্রথমবারের মতো রাজ্যটি ডেমোক্রেটদের পূর্ণ সমর্থন করে। এরপর থেকে ভার্মন্ট প্রতিটি রাষ্ট্রপতি নির্বাচনে ডেমোক্র্যাট প্রার্থীদের সমর্থন দিয়ে আসছে। 
২০০৪ সাল থেকে, ভার্মন্ট ডেমোক্র্যাটদের সবচেয়ে অনুগত রাজ্যগুলোর একটিতে পরিণত হয়। এটি প্রেসিডেন্ট নির্বাচনী প্রচারণায় জর্জ ডব্লিউ বুশের বিপক্ষে জন কেরিকে চতুর্থ বৃহত্তম ব্যবধানে জয়লাভে সমর্থন দেয়। তিনি রাজ্যের জনপ্রিয়তার ভোটে ২০ শতাংশ পয়েন্টে জয়ী হন এবং প্রায় ৫৯% ভোট পান। ভার্মন্টের নর্থইস্টার্ন অঞ্চলের কাউন্টি *এসেক্স কাউন্টি* একমাত্র জর্জ ডব্লিউ বুশকে ভোট দেয়। জর্জ বুশের প্রেসিডেন্ট মেয়াদে কখনো ভার্মন্টে আসেন নি। প্রকৃতপক্ষে, জর্জ ডব্লিউ বুশ এবং ডোনাল্ড ট্রাম্পই একমাত্র রিপাবলিকান যারা ভার্মন্টের সমর্থন ছাড়া প্রেসিডেন্ট নির্বাচনে জয়ী হয়ে হোয়াইট হাউসে গমন করেন। ২০০৮ সালে, ভার্মন্ট বারাক ওবামাকে তার তৃতীয় বৃহত্তম ব্যবধানে জয় লাভে (৩৭ শতাংশ পয়েন্ট) সমর্থন দেয়। তিনি ৬৮% এবং বিপক্ষ প্রার্থী ৩১% ভোট লাভ করেন, যা জাতীয়ভাবে তৃতীয়-বৃহত্তর ভোটের হার। শুধুমাত্র ওবামার নিজ রাজ্য হাওয়াই এবং ওয়াশিংটন, ডিসিতে এমনভাবে ডেমোক্রেটিকরা বিজয়ী হয়। ২০১২ সালেও এমন ঘটনা ঘটে, যেখন ওবামা ভার্মন্টে ৬৭% ভোট পান, তার প্রতিদ্বন্দী মিট রমনি পান ৩১% ভোট। ২০১৬ সালে, হিলারি ক্লিনটন ভার্মন্টে ৫৭% ভোট পান, এর বিপরীতে ডোনাল্ড ট্রাম্প ৩০% ভোট পান।

ভার্মন্টের দুই সিনেটর হলেন স্বতন্ত্র সিনেটর বার্নি স্যান্ডার্স এবং ডেমোক্র্যাট *পিটার ওয়েলচ*। হাউজ অফ কমন্সে ভার্মন্টের প্রতিনিধি হলেন ডেমোক্রেট বেকা ব্যালেন্ট, যিনি ২০২৩ সালে ওয়েলচের স্থলাভিষিক্ত হন।

## সংস্কৃতি

ভার্মন্টের প্রধান প্রধান উৎসব গুলো হল: ম্যাপল ফেস্টিভল, ফেস্টিবল অন দ্যা গ্রীন এছাড়া এনোসবার্গ ফলসে ভার্মন্ট ডেইরি ফেস্টিভ্যাল, অ্যাপল ফেস্টিভ্যাল (প্রতি কলম্বাস ডের উইকেন্ডে অনুষ্ঠিত হয়), মার্লবোরো মিউজিক ফেস্টিভ্যাল এবং ভার্মন্ট ব্রুয়ার্স ফেস্টিভ্যাল। ভার্মন্ট রাজ্য সরকারের অর্থায়নে পরিচালিত ভার্মন্ট সিম্ফনি অর্কেস্ট্রা পুরো রাজ্য় জুড়ে তাদের পরিবেশনা উপস্থাপন করে।১৯৭৩ সাল থেকে গীতিকার ও সুরকার লুইস ক্যালাব্রো কর্তৃক প্রতিষ্ঠিত সেজ সিটি সিম্ফনি বেনিংটন এলাকায় তাদের পরিবেশনা উপস্থাপনা করে আসছে। ১৯৮৮ সালে, গুইনেথ ওয়াকার সহ ভার্মন্ট-ভিত্তিক বেশ কয়েকজন সুরকার, ভার্মন্ট কম্পোজার কনসোর্টিয়াম গঠন করেন, যা গভর্নর কর্তৃক স্বীকৃতিপ্রাপ্ত। রাজ্যের গভর্নর ২০১১ সালকে *সুরকারের বছর* হিসেবে ঘোষণা করে। বার্লিংটন হলো ভার্মন্টের বৃহত্তম শহর, যেখানে প্রতি বছর ভার্মন্ট ইন্টারন্যাশনাল ফিল্ম ফেস্টিভ্যাল আয়োজিত হয়। এই ফিল্ম ফেস্টিভল অক্টোবর মাসে দশ দিন ব্য়াপী স্বাধীন চলচ্চিত্র প্রদর্শন করে। ব্র্যাটলবোরো-ভিত্তিক ভার্মন্ট থিয়েটার কোম্পানি প্রতি বছর বার্ষিক গ্রীষ্মকালীন শেক্সপিয়র উৎসব আয়োজন করে। ব্র্যাটলবোরো গ্রীষ্মকালীন *স্ট্রলিং অফ দ্য হেইফার্স প্যারেডের* আয়োজন করে যা ভার্মন্টের ডেইরি সংস্কৃতি উদযাপন করে। বার্ষিক গ্রিন মাউন্টেন ফিল্ম ফেস্টিভ্যাল মন্টপিলিয়ারে অনুষ্ঠিত হয়।

উত্তরপূর্ব রাজ্যের গ্লোভারে, প্রাকৃতিক অ্যাম্ফিথিয়েটারে ব্রেড এন্ড পাপেট থিয়েটার সাপ্তাহিক প্রদর্শনী দেখিয়ে থাকে।

ভার্মন্টের সবচেয়ে পরিচিত বাদ্যযন্ত্রের একটি হল রক ব্যান্ড ফিশ, যার সদস্যরা ভার্মন্টে স্কুলে পড়ার সময় একে অন্যের সাথে পরিচিত এবং এই ব্যান্ড তৈরি করে। প্রথম দিকে, তারা অধিকাংশ সময়ে0 রাজ্য জুড়ে বিভিন্ন ভেন্যুতে বাজাত।

ভার্মন্ট-ভিত্তিক হাউস অফ হাউস অফ লেমেই বছর জুড়ে বেশ কিছু শো করে, প্রতি বছর "উইন্টার ইজ আ ড্র্যাগ বল" আয়োজন করে এবং বিভিন্ন  তহবিল সংগ্রহকারীদের জন্য পারফর্ম করে।
ভার্মন্টে পাওয়া লোকশিল্পের নিদর্শনগুলোর মধ্যে রয়েছে- পোস্ট মিলসের ভার্মন্টাসরাস, এবং এটি থেটফোর্ডের একটি সম্প্রদায়।

ভার্মন্টে স্বেচ্ছাসেবকের শতকরা হার বিচারে এটি দেশের অষ্টমতম। ২০০৭ সালে স্বেচ্ছাসেবকে হার ছিল ৩৭%। স্বেচ্ছাসেবকের সংখ্যানুসারে রাজ্যটি নিউ ইংল্যান্ডে প্রথম অবস্থানে ছিল। ২০১১ সালে দেশের সবচেয়ে স্বাস্থ্যবান নাগরিকের সংখ্যায় ভার্মন্ট শীর্ষস্থানে ছিল। এছাড়াও ২০১১ সালে,  মার্কিন যুক্তরাষ্ট্রের সবচেয়ে শান্তিপূর্ণ রাজ্য হিসেবে চতুর্থ স্থান অধিকার করে। ২০১১ সালে, ভার্মন্টের অধিবাসীগণ সুস্বাস্থ্যের অধিকারী সূচকে ষষ্ঠতম হয়েছে। ভারমন্টাররা রাজ্যের দ্বিতীয় সর্বাধিক সক্রিয় নাগরিক হিসেবে সেন্টার ফর ডিজিজ কন্ট্রোল অ্যান্ড প্রিভেনশন -এর বিভিন্ন শারীরিক কার্যকলাপের প্রয়োজনীয়তা পূরণে ৫৫.৯% অধিবাসী অংশগ্রহণ করে। জরিপ অনুসারে, মার্কিন যুক্তরাষ্ট্রে ১২তম সুখী রাজ্যের স্থান অধিকার করে ভার্মন্ট।

## ক্রীড়া
### শীতকালীন ক্রীড়া
নিউ ইংল্যান্ডে শীতকালীন ক্রীড়া বেশ জনপ্রিয়। ভার্মন্টেও শীতকালীন ক্রীড়া জনপ্রিয় হওয়ার কারণে, এটি ভার্মন্টের পর্যটনশিল্পের অন্যতম আকর্ষণ। ভার্মন্টের কিছু উল্লেখ্যযোগ্য ক্রীড়া এবং পর্যটন স্থান হলো: *বার্ক মাউন্টেন স্কি এলাকা*, *জে পিক রিসোর্ট*, *কিলিংটন স্কি রিসোর্ট*, *স্টোই মাউন্টেইন রিসোর্ট*, দ্যা কুইচী ক্লাব স্কি এরিয়া এবং স্মাগলারস' নোচ রিসোর্ট। ভার্মন্টের অধিবাসীদের মধ্যে যারা স্নোবোর্ডিং পেশায় নিয়োজিত আছেন: *কেভিন পিয়ারস*, *রস্ পাওয়ারস*, *হেনা থিটার*, এবং *কেলি ক্লার্ক*। রাজ্যের অন্য প্রশিক্ষিত স্নোবোর্ডারগণ হলেন: *লুই ভিটৌ*, এবং *এলরি হলিংসওয়ার্থ*।  ভার্মন্টের অন্যতম অলিম্পিক স্বর্ণপদক জয়ী ক্রীড়াবিদগণ হলেন: *বারবারা ককরান*, *হেনা কার্নি*, *কেলি ক্লার্ক*,  *রস্ পাওয়ারস*, *হেনা থিটার*।

বার্লিংটনে রয়েছে  বেইসবল তথা ফিউচার কলেজিয়েট বেইসবল লিগের সর্ববৃহৎ ফ্রানচাইজি ভারমন্ট লেইক মনস্টারস। ২০০৬ সালের পূর্বে এর নাম ছিল ভার্মন্ট ইক্সপোস। ২০১১ সালের সিজন পর্যন্ত তারা ওয়াশিংটন ন্যাশনালসের অধিভুক্ত ছিল।

ল, যার পূর্বনাম মন্ট্রিল ইক্সপোস। ২০২০ সাল পর্যন্ত, তারা ওকল্যান্ড অ্যাথলেটিক্সের সিঙ্গেল-এ তে অধিভুক্ত হয়ে নিউইয়র্ক-পেন লিগ অফ সিঙ্গেল-এ তে খেলে। 
### বাস্কেটবল
বর্তমানে ভার্মন্টের প্রতিনিধিত্বকারী বাস্কেটবলের সর্বোচ্চ মর্যাদাপূর্ণ দল হল এনসিএএ-এর ভার্মন্ট ক্যাটামাউন্টস—পুরুষ দল ও নারী দল।

প্রিমিয়ার বাস্কেটবল লিগের একটি ফ্র্যাঞ্চাইজি হিসেবে ভার্মন্ট ফ্রস্ট হিভস হলো ২০০৭ এবং ২০০৮ সালের আমেরিকান বাস্কেটবল অ্যাসোসিয়েশন এর জাতীয় চ্যাম্পিয়ন। ২০০৬ এর শরত সিজন থেকে ২০১১ সালের শীত সিজন পর্যন্ত ব্যারে এবং বার্লিংটনে এটি খেলত।
### ফুটবল
বার্লিংটনে রয়েছে *ভারমন্ট বাকস* নামের ইনডোর ফুটবল দল যা ২০১৭ সালে ক্যান-এম ইনডোর ফুটবল লিগের প্রতিষ্ঠাকালীন দল হিসেবে খেলা শুরু করে। ২০২৮ সালে, বাক্স আমেরিকান এরিনা লিগে যোগ দেয়, কিন্তু নতুন লিগে কিছু ম্যাচ খেলার পর গুটিয়ে যায়।

### হকি
ভার্মন্টের অন্যতম হকি দল হলো *ইউনিভার্সিটি অফ ভার্মন্ট* পুরুষ হকি দল ও নারী হকি দল। ভার্মন্টের একমাত্র পেশাদার হকি দল হলো ভার্মন্ট ওয়াইল্ড যারা ২০১১-১২ মৌসুমে ফেডারেল হকি লিগে খেলে, কিন্তু মৌসুম শেষ হওয়ার আগেই দলটি গুটিয়ে যায়।

### সকার ফুটবল
ভার্মন্ট ভোল্টেজ হলো একটি ইউএসএল প্রিমিয়ার ডেভেলপমেন্ট লিগ সকার ক্লাব যা সেন্ট আলব্যানসে খেলে।
ভার্মন্ট গ্রীন এফসি হলো একটি ইউএসএল লিগ টু ক্লাব যা বার্লিংটনের ভার্মন্টের ভার্চু ফিল্ডে খেলবে।

২০০২ সাল থেকে প্রতি বছর, উচ্চ বিদ্যালয় সকার দল রাজ্যব্যাপী সমস্ত তারকা "টুইন স্টেট" প্লেঅফের সময় দশটি খেলায় নিউ হ্যাম্পশায়ারের বিরুদ্ধে প্রতিদ্বন্দ্বিতা করে। 
### মোটরস্পোর্ট
ভার্মন্টেও কয়েকটি অটো বা মোটরস্পোর্ট রেসিং ভেন্যু রয়েছে। তাদের মধ্যে সবচেয়ে জনপ্রিয় হলো ভারমন্টের বারেতে অবস্থিত থান্ডার রোড ইন্টারন্যাশনাল স্পিডবোল। এটি তার প্রতিযোগিতাপূর্ণ রেসিংয়ের জন্য সুপরিচিত এবং শর্ট ট্র্যাক স্টক কার রেসিং-এ এটি জনপ্রিয় হয়ে উঠেছে। অন্যান্য রেসিং সার্কিটের মধ্যে উল্লেখ্যযোগ্য হলো ইউএসসি (USC) অনুমোদিত বিয়ার রিজ স্পিডওয়ে এবং ন্যাসকার (NASCAR) অনুমোদিত ডেভিলস বোল স্পিডওয়ে। কিছু ন্যাসকার কাপ ড্রাইভার ভার্মন্টের সার্কিটে এসে স্থানীয়  চালক যেমন: টনি স্টিউয়ার্ট, ক্লিন্ট বোয়ার, কায়ল বুস, কেনি ওয়ালচ, *কেন শ্রেডার* এবং ক্রিস্টোফার বেল দের সাথে  সাপ্তাহিক প্রতিযোগিতায় অংশগ্রহণ করে। ভার্মন্টের শেলবার্নে অধিবাসী কেবিন লিপেজ হলেন ভার্মন্টের অন্যতম সেরা পেশাদার মোটরস্পোর্ট চালক। ভার্মন্টের রেসিং সিরিজ গুলোর মধ্যে রয়েছে- ন্যাসকার হোয়েলেন অল আমেরিকান সিরিজ, আমেরিকান কানাডিয়ান ট্যুর এবং ভার্মন্টের নিজস্ব টাইগার স্পোর্টম্যান সিরিজ।  
## বিখ্যাত ব্যক্তিবর্গ
নিম্নলিখিত ব্যক্তিগণ হয় ভার্মন্টে জন্মগ্রহণ করেছেন বা তাদের জীবনের একটি উল্লেখযোগ্য সময় ধরে সেখানে বসবাস করেছেন এবং যাদের নাম ব্যাপকভাবে পরিচিত।
* চেস্টার এ. আর্থার, ২১তম যুক্তরাষ্ট্রের প্রেসিডেন্ট
* পার্ল এস. বাক, সাহিত্যিক
* জেইক বার্টন কার্পেইন্টার, স্নোবোর্ডের উদ্ভাবক
* ক্যালভিন কুলিজ, মার্কিন যুক্তরাষ্ট্রের ৩০তম রাষ্ট্রপতি
* জন ডিয়ার, ডিয়ার অ্যান্ড কোম্পানি-এর প্রতিষ্ঠাতা
* জর্জ ডুয়ি, মার্কিন ইতিহাসে নৌবাহিনীর একমাত্র অ্যাডমিরাল 
* জন ডুয়ি, দার্শনিক, মনোবিজ্ঞানী এবং শিক্ষাবিদ
* স্টিফেন ডগলাস, উনবিংশ শতকের রাজনীতিবিদ
* কার্লটন ফিস্ক, বেসবল হল অফ ফেম ক্যাচার
* জেমস ফিস্ক, বিনিয়োগকারী
* রবার্ট ফ্রস্ট, কবি
* রিচার্ড মরিস হান্ট, স্থপতি
* রুডইয়ার্ড কিপলিং সাহিত্য়িক
* বিল ম্যাককিবেন, পরিবেশবিদ
* স্যামুয়েল মোরে, বাষ্প চালিত প্যাডেল হুইল বোটের উদ্ভাবক
* নরম্যান রকওয়েল, চিত্রশিল্পী, লেখক এবং চিত্রকর
* বার্নি স্যান্ডার্স, রাজনীতিবিদ এবং আইনপ্রণেতা
* জোসেফ স্মিথ, লেটার ডে সেন্ট আন্দোলনের প্রতিষ্ঠাতা
* আলেক্সান্দ্র্‌ সলজেনিৎসিন, রাশিয়ান সাহিত্যিক এবং সোভিয়েত ভিন্নামতাবলম্বী
* রুডি ভ্যালেই, গায়ক এবং অভিনেতা
* ব্রিগহাম ইয়ং, চার্চ অফ জেসাস ক্রাইস্ট অফ ল্যাটার-ডে সেন্টস এর ২য় সভাপতি

## কথাসাহিত্যে
* ১৯৮০ সালের সিটকম ধারাবাহিক *[[নিউহার্ট]]*-এ বব নিউহার্ট-এর চরিত্রে অভিনয়কারী ডিক লাউডনের বাড়ি ভার্মন্টে অবস্থিত। এই সিটকমের প্রায় সমস্ত কার্যক্রম ভার্মন্টে সংঘটিত হয়।
* ভার্মন্ট হলো *[[পলিয়ানা]]* উপন্যাসের প্রধান চরিত্র পলিয়ানা এবং তার খালা পলির বাড়ি। পরবর্তীতে, ১৯৬০ সালে ডিজনি এই উপন্যাস নির্ভর একই নামে চলচ্চিত্র ফিল্ম নির্মাণ করে। *পলিয়ানা* চলচ্চিত্রে মুখ্য চরিত্রপ অভিনয় করেন হেলি মিলস এবং জেন ওয়াইম্যান।
* সাহিত্যিক এইচ. পি. লাভক্রাফ্ট'র নভেলা বা ছোট উপন্যাস *[[দ্য হুইসপারার ইন ডার্কনেস]]*এ, ভার্মন্ট হলো লোকসাহিত্যিক হেনরি অ্যাকেলির বাড়ি। এবং ভার্মন্টের জনবসতিহীন পাহাড়গুলো এক্সট্রাটেরিস্ট্রিয়াল  মি-গোএর পৃথিবীতে বেইজ বা ঘাঁটিগুলোর একটি হিসেবে ব্যবহৃত হয়।
* সাহিত্যিক ডোনা টার্টের উপন্যাস *[[দ্য সিক্রেট হিস্ট্রি]]* এর সকল ঘটনা ভার্মন্টের কাল্পনিক শহর হ্যাম্পডেন, এবং কাল্পনিক হ্যাম্পডেন কলেজে সংঘটিত হয়। যেখানে ঐ কলেজের বেশ কয়েকজন শিক্ষার্থী তাদের সহপাঠীকে হত্যা করার ষড়যন্ত্র করে।
* সাহিত্যিক সিনক্লেয়ার লুইস এর ১৯৩৫ সালের ফ্যাসিবাদ-বিরোধী উপন্যাস *[[ইট কান্ট হ্যাপেন হিয়ার]]* এর সকল ঘটনা মূলত ভার্মন্টে সংঘটিত হয়। এই উপন্যাসে বর্ণিত স্থানীয় সংবাদপত্রের সম্পাদক ডোরেমাস জেসুপ একটি নবনির্বাচিত স্বৈরাচারী সরকারের বিরোধিতা করে এবং উপন্যাসের ঘটনা প্রবাহ এগিয়ে যেতে থাকে।
* এ্যানি বেকারএর নাটক সার্কল মিরর ট্রান্সফরমেশন, বডি অ্যাওয়ারনেস এবং দি এলিয়েনস এর ঘটনা প্রবাহ ভার্মন্টের কাল্পনিক শহর শার্লিতে সংঘটিত হয়।

## তথ্যসূত্র

## বহিঃসংযোগ

### সাধারণ
* 

### সরকার
* 
* Energy Data and Statistics for Vermont
* Vermont Agriculture
* Vermont League of Cities and Towns
* USDA Vermont State Facts 
* Roads compared to other states

### ভূতত্ত্ব

* Rodinia to Pangea: The Lithotectonic Record of the Appalachian Region
* Laurentia-Gondwana connections before Pangea
* Bedrock Geologic Map of Vermont United States Geological Survey

### মানচিত্র এবং জনমিতি

*Earthquake History of Vermont
* USGS real-time, geographic, and other scientific resources of Vermont
* 

### পর্যটন এবং বিনোদন
* Vermont Department of Tourism and Marketing

### ব্যবসায়

* Vermont Chamber of Commerce

### সংস্কৃতি এবং ইতিহাস

* Conservation Corps
* Center for Digital Initiatives, University of Vermont Libraries
* Central Vermont: Explore History in the Heart of the Green Mountains, a National Park Service ''Discover Our Shared Heritage'' Travel Itinerary
* Vermont Arts Council
* Vermont Historical Society.
* Vermont International Film Foundation
* Vermont Native American Museum & Cultural Center

বিষয়শ্রেণী:মার্কিন যুক্তরাষ্ট্রের অঙ্গরাজ্য
বিষয়শ্রেণী:ভার্মন্ট
বিষয়শ্রেণী:১৭৯১-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৭৯১-এ মার্কিন যুক্তরাষ্ট্রে প্রতিষ্ঠিত